СОКОЛЕЧЕНИЕ
Проф. Христо Мермерски и д-р Йонко Мермерски
Според известния американски учен Нормън Уокър, консумирането на плодове и зеленчуци в сурово необработено състояние е полезно, тъй като „съдържащата се в тях целулоза (която всъщност няма хранителна стойност), действа като вътрешна метла по време на перисталтичното движение на червата”. Той смята обаче, че за по-бързото и по-ефективно лечение на различните видове заболявания по-добре е да се пият соковете на плодовете и зеленчуците, тъй като те се смилат и усвояват много по-бързо от организма и то в разстояние само на 10-15 минути, като храносмилателната система в това време изразходва минимална енергия. Плодовите сокове действат очистващо на човешкия организъм само тогава, когато плодовете са напълно узрели и се пият веднага след приготвянето им.
Според Уокър соковете на зеленчуците са отлично средство за възстановяване на организма, тъй като съдържат аминокиселини, минерални соли, ензими и витамини. За да се получат напълно пълноценни сокове, трябва тъканите на зеленчуците да бъдат добре стрити и сокът да се отдели. Само тогава най-важните хранителни и лечебни елементи ще бъдат освободени от тъканта, усвоени от организма. Така възстановяването му става много бързо. 

Друго ценно качество при пиенето на соковете е това, че могат да се пият толкова, колкото ви прави удоволствие да пиете, без да сте принуден да се насилвате. За да има ефект обаче, дневната норма не трябва да бъде по-малка от 600 г.

Освен това трябва да се знае, че колкото повече сок изпивате на ден, толкова по-голям ще бъде лечебния ефект.
Има и нещо много важно, което трябва да знаят тези, които са решили да се лекуват със сокове.

Преди много години, когато бях млад асистент, аз, семейството ми и всички приятели пиехме готови натурални сокове с увереността, че в тях се съдържат почти всички необходими за организма ни вещества, витамини, минерални соли, антиоксиданти, естествени антибиотични вещества.

Разочарованието ми бе голямо, когато бившият министър-председател на България проф. Беров ми съобщи, че в дадените от него сокове за изследване в Университета по хранително-вкусова промишленост – Пловдив, са установени само следи от горепосочените вещества. И това е съвсем естествено, тъй като при пастьоризацията (загряването) те се дезактивират.
Друг недостатък на тези сокове е, че те се произвеждат (обикновено) от продукти втора ръка. Към тях се прибавят още консерванти и стабилизатори. Следователно, когато става въпрос за лечение, трябва да знаем, че трябва да се пият само прясно изцедени сокове.

Затова е важно да се знае, че соколечението е много по-успешно за посочените по-долу болести, отколкото консумирането на плодове или зеленчуци, не само защото се усвояват по-лесно, но и защото един болен не може да изяде 6-7 кг моркови или ябълки, но може да изпие 2 литра сок.

Ето някои от по-интересните рецепти на д-р Уокър.

СОК ОТ СУРОВИ МОРКОВИ

В зависимост от състоянието на човек, морковеният сок може да се пие от 0,5 л до 3-4 л на ден.
Той е най-богатият източник на витамин А, който организма бързо усвоява. В този сок се съдържа също и голямо количество витамин В, С, Д и К. Сокът подобрява апетита, храносмилането и структурата на зъбите.

Майка, която кърми, трябва да пие ежедневно морковен сок, за да подобри качеството на млякото. При употребата на достатъчно количество морковен сок по време на бременността и главно през последните й месеци намалява възможността от развитие на сепсис при раждането. Ежедневното приемане на морковения сок до половин литър има много по-добър ефект за организма, отколкото 12 г таблетки калций.
Суровият морковен сок е естествено лекарство при язви и ракови заболявания. Той повишава съпротивляемостта на организма срещу инфекции на очите, гърлото, както и в целия организъм. Този сок предпазва нервната система и няма равен на себе си за повишаването на енергиите и силите.
Понякога болестите на черния дроб и червата се предизвикват от отсъствието на някои елементи, които се съдържат в суровия морковен сок.

Ендокринните жлези, особено надбъбречната и половите жлези, се нуждаят от хранителни елементи, съдържащи се в морковения сок С пиенето му се лекува безплодие.

Сухата кожа, дерматитът (възпаление на кожата) и други кожни заболявания също се дължат на недостиг в организма на определени елементи, които се съдържат в морковите. Същото се отнася и до очните заболявания, като офталмия, конюнктивит и др.

Когато сокът се приготвя от качествени моркови, той става богат на живи органични алкални елементи, като натрий и калий. Съдържа също много калций, магнезий, желязо, а живите органични елементи на фосфора, сярата, силиция и хлора великолепно се съчетават с изброените по-горе елементи при въздействието им на човешкия организъм.

Като средство в борбата против язвите и раковите заболявания суровият морковен сок е чудото на нашия век.

Понякога при поемане на голямо количество морковен сок се получават реакции. Това е напълно естествен процес, който показва, че организмът се очиства. 

Морковеният сок е най-добрата храна като органична вода, от която полугладните клетки и тъкани на организма се нуждаят.
Трябва да се запомни завинаги, че соковете са най-хубавата храна и ако ние се научим да я употребяваме през целия си живот, то продължителността на здравето ни ще бъде голяма.

Морковеният сок се състои от такива елементи, които хранят целия организъм, съдействайки за нормализацията на химичното му равновесие. Тъканите, отслабнали от гладуването на клетките, могат да бъдат върнати в по-здраво състояние, чрез приемане на морковения сок в комбинация с подбрана и добре приготвена сурова растителна храна.
СМЕС ОТ СОК НА МОРКОВ, ЦВЕКЛО И КРАСТАВИЦА

Изпиването на сока от един лимон в смес с половин чаша гореща вода по няколко пъти на ден и половин чаша смес от морковен сок, цвекло и краставичен сок 3-4 пъти на ден помага за изчезването на пясък и камъните в течение на няколко дни или седмици (в зависимост от размера и количеството на камъните).

Уокър дава следния пример: мъж на около 40 години в продължение на 20 години страдал от остри болки. Лекарите установили камъни в жлъчния мехур, което било потвърдено и от рентгеновите снимки. Само страхът от операция е бил причина този мъж да се обърне към Уокър. Докторът му казал, че бързото лечение със сокове може да предизвика усилване на болките, но те ще траят от няколко минути до един час, а след това с преминаването на разтворения калций всичко ще се прекрати.
Пациентът започнал да пие по 10-12 чаши с гореща вода, прибавяйки сока на един лимон и около половин литър смес от цвекло, морковен и краставичен сок през целия ден. На следващия ден започнали пристъпи на ужасни болки, продължаващи по 10-15 минути. Към края на седмицата настъпила кризата, по време на която той се търкалял по пода от болки, но изведнъж болката утихнала и много скоро след това камъните били изхвърлени и изглеждали като кал в урината. На следващия ден той предприел дълго пътешествие с кола: Ню Йорк – Вашингтон – Канада. Чувствал се с 20 години по-млад и се учудвал на простите чудодейни качества на този сок. 
Това не е единичен случай. Хиляди и хиляди са хората в целия свят, които с благодарност свидетелстват за получените добри резултати от суровите сокове на зеленчуците.

Смес от морковения, цвекловия и краставичния сок ни дава едно от най-добрите средства за очистване и лекуване на жлъчния мехур, черния дроб, бъбреците, както и за простатната и други жлези.
Не бива да се забравя, че когато се консумират месни продукти, в организма се образува голямо количество пикочна киселина, която не е в състояние да се елиминира чрез бъбреците и това създава пренапрежение на този орган, а и въздейства на свой ред негативно на целия организъм. Ето защо това съчетание на соковете е необходимо да се въздържаме, макар и временно, от употребата на концентрирани захари и нишесте, а също така и от месо, за да се създаде възможност на организма да се приведе в нормално състояние.

СОК ОТ ЗЕЛЕ

Пиенето на сок от зеле влияе изключително върху лекуването на язва в дванадесетопръстника. Единственото неудобство, което се явява, е образуването на газове. То може да се обясни с това, че сокът на зелето разлага набраните в червата продукти на гниене чрез химичните си реакции. Сокът от зелето освен, че има очистващо действие, спомага и за намаляването на теглото.

Най-ценното в зелевия сок е високото съдържане на сяра и хлор и сравнително високият процент на йод. Съединенията на сярата и хлора очистват слизестата ципа на стомаха и червата, но това е само при тези случаи, когато сокът на зелето се ползва в натурален вид и без добавяне на сол.

Ако след пиенето на пресен зелев сок се образуват много газове или има някакво друго безпокойство, това може да се дължи и на токсичното състояние на червата. При такива случаи се препоръчва преди да се премине към зелевия сок, да се изпива ежедневно смес от морковен и спаначен сок 2-3 седмици с правене на клизми всеки ден. Когато червата са в състояние да усвоят добре сока от зелето, той действа като идеално очистително средство, особено при прекомерно затлъстяване.

Сместа от сока на моркови и зеле е великолепен източник на витамин С, а и очистващо средство при инфекции на венците, предизвикващо пиорея. При сваряването на зелето действието на ензимите, витамините, минералите и солите се унищожава. Петдесет килограма варено или консервирано зеле не могат да дадат количеството органична храна, която организмът може да усвои от 300 г сок от сурово зеле, ако е приготвен правилно.
Сокът на зелето е много ефикасен при отоци и запек. Тъй като запекът е причина за обриви, с ползването на този сок той изчезва. Ако се добавя сол към сока, това не само унищожава неговата ценност, но е и вредно.

СОК ОТ ЦЕЛИНА

Най-ценното свойство на суровата целина е съдържащият се в нея голям процент на жив биологичен натрий. Едно от химичните свойства на натрия е поддържането на калция в разтворено състояние, а точно това е необходимо за човешкия организъм.

Суровата целина съдържа 4 пъти повече органичен натрий отколкото калций. Това го прави един от най-полезните сокове за хора, употребяващи концентрирани захари и нишесте. Хлябът, тестените произведения, макароните, оризът, житните растения – всичко се отнася към класа на концентрираното нишесте. Бялата, кафявата и каква да е друга захар, преминала през промишлена обработка, както и храните, съдържащи захар (бонбони, безалкохолни напитки, сладолед и т.н.), могат да бъдат отнесени към класа на концентрираните въглехидрати.
Д-р Уокър е установил, че подобна храна действа разрушително на организма, а продължителното употребяване на води до недостатъчност в храненето, а след това и към заболяване.

Концентрираните въглехидрати могат да бъдат причислени към най-разрушителните продукти на храната на нашето „цивилизовано” общество. Никога  природата не е имала предвид да натоварва органите на храносмилането с процеси, които да превръщат тези продукти в храна за клетките и тъканите. Резултатът от употребата на тези продукти се вижда в израждането на човешкия организъм до степен на умиране. Ако се разглежда краткия период на живота 40-50 години, старостта не е нищо друго освен пряко оскърбление на природата. Срамно е да се признае, че ние ядем сами себе си и отиваме преждевременно в гроба, угаждайки на апетита си.

Калцият е един от необходимите елементи в нашата диета, но той трябва да бъде биологично активен, органичен. Когато която и да е храна, съдържа калций, се вари или обработва, както и при въглехидратните продукти, калцият автоматично се превръща в неорганичен. А тези атоми са неразтворими във вода и не могат да служат за храната на клетките, от която те се нуждаят са своето възстановяване. Независимо от това, ензимите, унищожени при температура 57 °С и повече, превръщат тези атоми в мъртво вещество. В резултат на това тази храна задръства организма, предизвиква болести като артрит, диабет, коронарни нарушения, варикозно разширение на вените, хемороиди, камъни в жлъчката и бъбреците. 

Освен това, тези отлагания на неорганичния калций с течение на времето се увеличават, ако не се предприемат мерки да бъдат отстранени. При наличието на биологично активен натрий и при съдействието на други елементи и процеси, описани по-долу, тези отлагания могат да бъдат отстранени от организма.

Натирят играе изключително важна роля във физиологичните процеси в организма. Един от тези най-важни процеси е разреждането на кръвта и лимфата и предотвратяването на по-силното им сгъстяване. При тези случаи ценен е само органичният натрий, получен от пресните зеленчукови сокове и някои плодове. 
Сухото горещо време се понася по-леко, ако се изпие пресен сок сутринта и същото количество през деня, по време на хранене. Това нормализира температурата на тялото и човек се чувства тонизиран.

Натрият е сред важните елементи за изхвърлянето на въглеродния диоксид от организма. Недостигът на органичен натрий предизвиква бронхиални и белодробни заболявания, които се задълбочават при наличие на чужди вещества, като тютюнев дим. Отсъствието на достатъчно количество органичен натрий става причина за преждевременна старост, особено при жените. Пушещите жени стареят с 15 години приблизително за 5 години пушене.
Никотинът в повечето случаи е причина з атака наречените „разтроени нерви”. Пушенето в никакъв случай не облекчава това състояние, а обратното – влошава го. Привидното успокоение на умственото напрежение е за сметка на постоянното израждане на тъканите. Тютюневият дим потиска вкусовите жлези. Смес от сока на целина с други сокове е изключително полезна и дава феноменален резултат при случаи на авитаминоза и при други недъзи.
Целината е много богата на магнезий и желязо. Съчетание, което е много ценна храна за клетките на кръвта.

Сокът от моркови и целина осигурява идеално съчетание на тези органични вещества за предотвратяване на тези болести и възстановяване на организма, ако тези болести вече са се развили.

КРАСТАВИЧЕН СОК

Краставиците са най-доброто диуретично средство. Краставичният и морковеният сок влияят изключително благотворително при ревматични заболявания, тъй като тези болести са последица от задържането на пикочна киселина в организма. Ако към тази смес се прибави и сок от цвекло, процесите се ускоряват.
Високото съдържание на калий в краставицата я прави много ценна при високо и ниско кръвно налягане.

Краставичният сок помага и при лошо състояние на зъбите и венците.

При много кожни заболявания добри резултати се постигат с редовно пиене на краставичен сок с морковен и салатен.

СОК ОТ ГЛУХАРЧЕ

Този сок е един от най-ценните тонизиращи средства. Той съдържа изключително голям процент калий, калций и натрий и същевременно е най-богатият източник на магнезий и желязо. Магнезият е необходим за укрепване на скелета и възпрепятства размекването на костите. Достатъчно количество органичен магнезий, желязо и калций в храната на бременната жена предотвратяват загубването и развалянето на зъбите, както и укрепват костите на детето.
Суровият сок на глухарчето, получен от листата и корените, съчетан с морковения сок и сока от листата на ряпата, помага при болести на гръбначния стълб и болки на другите кости, а също така придава на зъбите здравина, предотвратява пиореята и тяхното разрушаване.

Смесен със сока на целината и магданоза, сокът на глухарчето помага при анемии и функционални разстройства на сърцето, също така тонизира сърцето. Този сок е изключително полезен за далака и в комбинация с почти всички останали сокове стимулира секрецията (излъчването) на жлъчката и затова е полезен при дисфункции, както на черния дроб, така и при жлъчния мехур.
СОК ОТ ЦИКОРИЯ
Ако към сока от цикория се добави сок от моркови, магданоз и целина, ние снабдяваме зрителния нерв и мускулната система на очите, което дава удивителен резултат при възстановяване на дефектите на зрението. Ползването по 250 г сок до ½ кг в смес ежедневно може да възстанови зрението до нормално за няколко месеца.
Сок от моркови, целина и глухарче е изключително ефикасен при астма и сенна треска, когато от диетата се изключат завинаги млякото и млечните продукти. Концентрираните нишесте и захар са причина за заболяването.

СОК ОТ ЧЕСЪН

Макар че този сок има неприятна миризма, той е полезен за бързото очистване на организма. 

Чесънът е богат на горчечно масло и други очистващи елементи, оказващи извънредно благотворно действие на целия организъм, като се започне от стимулирането на апетита и излъчването на стомашен сок, до подобряване на перисталтиката на червата и усилване на отделянето на урината.
Ефирните масла на чесъна са дотолкова силни и проникващи, че очистват белите дробове и бронхите от набраната слуз. Способстват също за елиминирането на отровите чрез порите на организма. 

Чесновият сок се оказва също много ефективен в борбата с чревните паразити, както и при дизентерия. 
СОК ОТ ХРЯН

Смес от хрян, настърган във вид на каша с добавяне на лимонов сок помага за разлагането на наслоената слуз, без да се поврежда слизестата ципа. Приемането на хряна не дразни бъбреците, жлъчния мехур, слизестата ципа на храносмилателния тракт. Освен това тази каша има силно диуретично действие, особено ценно при отоци и воднянка.

СОК ОТ КОПЪР

Сокът на копъра е с висока кръвотворна способност и затова е полезен при менструални нарушения. При такива случаи той успешно се прилага отделно или в смес с морковен сок и сок от цвекло.
СОК ОТ САЛАТА

Сокът от салатата има много полезни за човешкия организъм вещества. Той съдържа в голямо количество желязо и магнезий. Черният дроб и далакът са места, където желязото се складира и използва от организма, при внезапна необходимост като например за бързо образуване на кръвни телца при загуба на кръв. Освен това запасите на желязо в черния дроб осигуряват минерални елементи за всяка част на организма при критични случаи като например кръвотечения и при липса на необходимото количество от този елемент в храната в органичен вид.
Магнезият, съдържащ се в салатата, притежава изключително оживяващи способности, особено за мускулните тъкани, за мозъка и нервите.

Ежедневното употребяване на смес от сок от моркови, салата и спанак осигурява храна и за нервите, и за корените на косите. Друго ефикасно съчетание от сокове за подобряване растенето на косите и възстановяването на нормалния им цвят е смес от сок от моркови, салата, зелени чушки и люцерна.
Сокът от салатата е много полезен при туберкулоза и стомашни заболявания. Той също е диуретично средство. 

Особено ценна е салатата с високото си съдържание на натрий, който е с 60% повече от калия. Това обстоятелство го прави един от най-ценните сокове там, където такова съотношение е особено важно, както е например при бронзовата болест, когато са поразени надбъбречните жлези, изискващи максимално количество органичен натрий и сравнително ниско съдържане на калций за компенсация недостига на хормона на кората на надбъбречната жлеза.

СОК ОТ ЛУК

Сокът от лук има малко по-остра миризма от този на чесъна и безусловно се явява като укрепващо здравето средство. Това, което се казва за чесъна, се отнася и за лука.
СОК ОТ МАГДАНОЗ

Суровият сок на магданоза е необходим за кислородния обмен и за поддържане в нормално състояние функциите на надбъбречните жлези и щитовидната жлеза. Елементите, съдържащи се в него, са в такова състояние, че способстват за укрепване на кръвоносните съдове, особено на капилярите и артериите. Този сок е отлично средство при заболявания на полово-отделителната система и оказва много голяма помощ при камъни в бъбреците и пикочния мехур, нефрит, също и при други заболявания на бъбреците. Той успешно се прилага при воднянка и също е ефикасен при всички заболявания на очите и системи на зрителния нерв. Нарушения на роговицата, катаракта, конюнктивит, офталмия във всичките й стадии, се лекуват успешно с пиене на суров сок от магданоз, смесен с морковен.

Добавен към сока на цвеклото, краставицата и моркови, магданозът успешно се прилага при нарушения на месечния цикъл при жените. Спазми, предизвиквани от менструални нарушения, много често се прекратяват при редовно приемане на тези сокове.
СУРОВА КАЛИЕВА „СУПА”

Много са зеленчуците, богати на калий. От тях главно морковите, целината, магданозът и спанакът. За доброто усвояване на калия, соковете на тези зеленчуци трябва да бъдат употребявани сурови, без да се разреждат с вода, за да може организмът да поглъща и усвоява калия в неговия натурален вид.
За оздравяването на болния, калиевата „супа” е неоценима.

Нито едно лекарство, от която и да е фармакология, няма да ви даде толкова много органични алкални атоми, витамини и хормони, необходими за възстановяването на организма, отколкото суровите зеленчуци и суровите сокове.

СОК ОТ ПАЩЪРНАК
Той съдържа много малко калций и още по-малко натрий, но е богат с калий, фосфор, сяра, силиций и хлор. Високото съдържание на силиций и сяра помага да се преодолее чупенето на ноктите. Фосфорът и хлорът са особено полезни за белите дробове и бронхите и този сок е великолепна храна за болни от туберкулоза, при възпаление на дробовете и емфизем. Големият процент на съдържание на калий е така ценен за мозъка, че този сок успешно лекува много умствени разстройства.
СОК ОТ ЧУШКИ

Този сок съдържа в изобилие силиций, така необходим за ноктите и костите. В комбинация с морковен сок (от 25 до 50% сок от чушка) дава великолепни резултати при очистването на кожата от петна.

Хора, страдащи от газове в червата, от колики и спазми, получават голямо облекчение при употребяването на до 500 г от този сок и същото количество в смес с морковен и спаначен сок ежедневно. Следва да се знае, че соковете е по-добре да се пият на гладно в интервал 2-3 часа.

СОК ОТ КАРТОФИ

Суровият картоф съдържа лесно усвоими захари, които при варене се превръщат в нишесте. Сокът от суров картоф е извънредно полезен за отстраняване на петна от кожата. Очиства организма добре и се комбинира добре с морковен сок. Тази смес помага при нарушение на храносмилането, при нервни заболявания, ишиас и треска.
СОК ОТ СПАНАК

Добре приготвения сок от спанак при всекидневно употребяване до половин литър често може да приведе в нормално състояние запек и в най-тежка форма само в течение на няколко дни или седмици. Суровият спаначен сок е извънредно ефикасен за очистване и помага за оздравяването не само на долната част на червата, но и на целия храносмилателен тракт.

Другото ценно въздействие на спаначния сок е върху зъбите и венците, като предотвратява пиореята.

Спанакът, салатата и кресонът, заедно с морковения сок и зелените чушки – това са зеленчуците, които съдържат в най-голямо количество витамините С и Е. Недостигът на витамин Е в организма е една от причините за аборта, както и за половото безплодие. Много от формите на паралича са вследствие на недостига на витамин Е. Този недостиг причинява нарушения и в обменните процеси, и в доброто самочувствие.

ДОМАТЕН СОК

Доматите съдържат голям процент лимонена и ябълчена киселина, както и известен процент оксалова киселина. Тези киселини са полезни и необходими за обменните процеси, ако са в органичен вид. 
При някои случаи образуването на камъни в бъбреците и в пикочния мехур е пряко следствие от употребата на варени или консервирани домати или техните сокове, особено ползвани с нишесте и захар.

Пресният доматен сок е богат на натрий, калий, калий и магнезий.

СОК ОТ ЗЕЛЕН ФАСУЛ

Този сок е особено ценен за диабетиците. Установено е, че сокът от зеления фасул и брюкселското зеле съдържат елементи, които обезпечават излъчването на натурален инсулин за нуждите на храносмилателните органи. При диабет е необходимо да се изпива ежедневно по един литър смес от сокове на моркови, салата, зелен фасул и брюкселско зеле.

СОК ОТ РЯПА

Нито един зеленчук не съдържа в такъв голям процент калий, както листата на ряпата. По тази причина точно този сок е великолепна храна за деца и възрастни, страдащи от размекване на костите и зъбите. Смесвайки този сок с морковен и с този на глухарчето, ще се получи едно от най-ефикасните средства за укрепване на зъбите и на всички костни тъкани на организма.

Смес от сока на моркови, спанак, ряпа и кресон се използва за лечение на хемороиди. Тази смес трябва да се консумира ежедневно по 1 л в продължение на месец.

НЕЩА, КОИТО ТРЯБДА ДА СЕ ПОМНЯТ

Д-р Уокър обръща внимание, че при пиенето на сокове трябва да се знае следното:
Бъдете търпеливи!
При възстановяване на организма чрез естествените природосъобразни способи много важно е да се помни, че натуралната храна, приемана в суров вид на сокове, предизвиква очистването на целия организъм. Това може да се съпровожда с болки в тези части на тялото, където има нужда да се чисти. Понякога това състояние е доста болезнено. В никой случай не бива да се мисли, че соковете действат отрицателно, ако те са пресни и се вземат в деня на приготвянето им.

Точно обратното, това трябва да ви радва и да помните, че процесът на очистването върви интензивно и колкото по-рано настъпват тези неприятни усещания след употребата на голямо количество сок, толкова по-добре, тъй като скоро ще се отървем от тях и ще настъпи възстановяване на здравето.

Обаче не следва да се мисли, че това, което е натрупано във форма на токсини и отпадъчни субстанции, може да бъде почистено от организма изведнъж. За това е необходимо време.

Говори се, че от морковения сок се жълтее. Такова изказване говори за непознаването на процесите, ставащи в организма и е лишено от всякакви основания. Това също така е абсурдно. Процесът, който се развива, е следният: след пиенето на соковете, кожата добива жълт цвят или понякога кафеникав, когато черният дроб отстранява застоялата се жлъчка и набраните шлаки в количества, по-големи от възможностите на очистителните органи. Поради това те не могат да се справят и тези вещества се отправят към кожата. Това явление, което говори за токсичност, преминава с продължително вземане на сокове. При случаи на преумора или недостатъчен сън се наблюдава същото явление. След почивка то изчезва.
При ползването на суровите сокове от плодове и зеленчуци, когато нашият организъм се очиства от токсини и шлаки, се развива огромна енергия, подвижност и отлично здраве.

РЕЦЕПТИ ЗА СОКОЛЕЧЕНИЕ НА РАЗЛИЧНИ ЗАБОЛЯВАНИЯ
В предишната глава бяха описани лечебните качества на различните видове сокове и коктейли от сокове.
В настоящата са дадени някои рецепти, съставени в лабораториите по химия на храненето в Норвок – САЩ, на базата на продължителни изследвания под ръководството на д.м.н. Уокър.

Той препоръчва следните рецепти за лечение в зависимост от наличието на посочените плодове и зеленчуци:

За атеросклероза

Рецепта № 1 - морков 10 части, спанак 6 части.

Рецепта № 2 –морков 7 части, целина 4 части, магданоз 2 части, спанак 3 части. 
Рецепта № 3 – морков 8 части, цвекло 3 части, целина 5 части.
Рецепта № 4 – целина 7 части, маруля (салата) 5 части, спанак 4 части.

За анемия

Рецепта № 1 – морков 10 части, спанак 6 части.

Рецепта № 2 – морков 9 части, копър 7 части.

Рецепта № 3 – морков 7 части, целина 4 части, магданоз 2 части, спанак 3 части.

Рецепта № 4 – морков 8 части, цвекло 3 части, целина 5 части.

Рецепта № 5 – морков 10 части, цвекло 3 части, целина 3 части.
Рецепта № 6 – сок от нарове

Рецепта № 7 – морков 11 части, цвекло 3 части, кокосов орех 2 части.

Рецепта № 8 – морков 9 части, цвекло 3 части, маруля (салата) 4 части.

Рецепта № 9 – морков 9 части, глухарче 3 части, маруля (салата) 4 части.

Рецепта № 10 – морков 8 части, маруля (салата) 5 части, спанак 3 части.

За стенокардия (гръдна жаба)

Рецепта № 1 – морков 10 части, спанак 6 части.

Рецепта № 2 – морков 7 части, целина 4 части, магданоз 2 части, спанак 3 части.

Рецепта № 3 – морков 10 части, цвекло 3 части, краставица 3 части.

За артрит

Рецепта № 1 – морков 10 части, спанак 6 части.

Рецепта № 2 – морков 7 части, целина 4 части, магданоз 2 части, спанак 3 части.

Рецепта № 3 – морков 8 части, цвекло 3 части, целина 5 части.

Рецепта № 4 – целина 7 части, маруля (салата) 5 части, спанак 4 части.

За артрит

Рецепта № 1 – сок от лимони.

Рецепта № 2 – морков 10 части, спанак 6 части.

Рецепта № 3 – сок от целина.

Рецепта № 4 – морков 10 части, целина 7 части.

Рецепта № 5 – морков 7 части, цвекло 3 части, краставица 3 части.

За астма

Рецепта № 1 – морков 10 части, спанак 6 части.

Рецепта № 2 – сок от един лимон, смесен с 4 части настърган хрян.

Рецепта № 3 – морков 9 части, целина 7 части.

Рецепта № 4 – морков 11 части, репичка 5 части.

Рецепта № 5 – морков 9 части, целина 5 части, репичка 3 части.

За астигматизъм 
Рецепта № 1 – сок от морков

Рецепта № 2 – морков 10 части, спанак 6 части.

Рецепта № 3 – морков 10 части, цвекло 3 части, краставица 3 части.

Рецепта № 4 – морков 7 части, целина 5 части, цикория 2 части, магданоз 2 части
За болки в гърба
Рецепта № 1 – морков 11 части, репичка 5 части.

Рецепта № 2 – морков 10 части, цвекло 3 части, краставица 3 части.

Рецепта № 3 – сок от моркови.
Рецепта № 4 – морков 7 части, целина 4 части, магданоз 2 части, спанак 3 части.

За болести на жлъчния мехур

Рецепта № 1 – морков 11 части, репичка 5 части.
Рецепта № 2 – морков 10 части, цвекло 3 части, краставица 3 части.

Рецепта № 3 – морков 9 части, целина 5 части, магданоз 2 части.

За болести на пикочния мехур

Рецепта № 1 – морков 11 части, репичка 5 части.

Рецепта № 2 – морков 10 части, цвекло 3 части, краставица 3 части.

За хипертония

Рецепта № 1 – морков 10 части, спанак 6 части.

Рецепта № 2 – морков 7 части, целина 4 части, магданоз 2 части, спанак 3 части.

Рецепта № 3 – морков 10 части, цвекло 3 части, краставица 5 части.

Рецепта № 4 – сок от спанак.

За ниско кръвно налягане

Рецепта № 1 – морков 10 части, спанак 6 части.

Рецепта № 2 – морков 7 части, целина 4 части, магданоз 2 части, спанак 3 части.

Рецепта № 3 – морков 10 части, цвекло 3 части, краставица 5 части.

Рецепта № 4 – сок от моркови.

Рецепта № 5 – морков 11 части, цвекло 3 части, кокосов орех 2 части.

Рецепта № 6 – сок от спанак

За фурункули (циреи)

Рецепта № 1 – морков 10 части, спанак 6 части.

Рецепта № 2 – морков 10 части, цвекло 3 части, краставица 3 части.

Рецепта № 3 – морков 8 части, маруля (салата) 5 части, спанак 3 части.

За ботулизъм

Рецепта № 1 – морков 10 части, спанак 6 части.
Рецепта № 2 – сок от спанак.

За тумори на главния мозък

Рецепта № 1 – морков 8 части, спанак 4 части, ряпа 2 части, кресон 2 части.

Рецепта № 2 – морков 10 части, спанак 6 части.

Рецепта № 3 – морков 8 части, цвекло 3 части, краставица 3 части.

Рецепта № 4 – морков 9 части, целина 5 части, магданоз 2 части.
За бронхит
Рецепта № 1 – морков 12 части, зелена чушка 4 части.

Рецепта № 2 – морков 12 части, глухарче 4 части.
Рецепта № 3 – сок от един лимон, смесен с 4 части хрян.

Рецепта № 4 – морков 10 части, цвекло 3 части, краставици 3 части.

Рецепта № 5 – сок от моркови.

Рецепта № 6 – морков 9 части, целина 7 части.

Рецепта № 7 – морков 11 части, репичка 5 части.

Рецепта № 8 – морков 8 части, целина 5 части, репички 3 части.

За рак

Рецепта № 1 – сок от моркови.

Рецепта № 2 – морков 10 части, спанак 6 части.

За катаракта

Рецепта № 1 – морков 10 части, спанак 6 части.

Рецепта № 2 – морков 7 части, целина 3 части, цикория 2 части, магданоз 2 части

Рецепта № 3 – сок от моркови.
Рецепта № 4 – морков 9 части, целина 5 части, магданоз 2 части.

Рецепта № 5 – морков 10 части, цвекло 3 части, краставица 3 части.

За катар

Рецепта № 1 – морков 10 части, спанак 6 части.

Рецепта № 2 – сок от един лимон, смесен с 4 части хрян.

Рецепта № 3 – морков 10 части, цвекло 3 части, краставица 3 части.

Рецепта № 4 – морков 8 части, цвекло 5 части, репички 3 части.

Рецепта № 5 – морков 11 части, репичка 5 части.

За варицела

Рецепта № 1 – морков 10 части, спанак 6 части.

Рецепта № 2 – морков 10 части, цвекло 3 части, краставица 3 части.

Рецепта № 3 – сок от моркови.

Рецепта № 4 – моркови 7 части, целина 4 части, магданоз 2 части, спанак 2 части.

За цироза на черния дроб
Рецепта № 1 – сок от моркови.
Рецепта № 2 – морков 10 части, спанак 6 части.

Рецепта № 3 – морков 10 части, цвекло 3 части, краставица 3 части.

За простуда

Рецепта № 1 – морков 10 части, спанак 6 части.

Рецепта № 2 – сок от един лимон, смесен с 4 части настърган хрян.

Рецепта № 3 – морков 10 части, цвекло 3 части, краставица 3 части.

Рецепта № 4 – морков 8 части, целина 5 части, репичка 3 части.

Рецепта № 5 – морков 11 части, репичка 5 части.

За колики

Рецепта № 1 – морков 10 части, спанак 6 части.
Рецепта № 2 – морков 10 части, цвекло 3 части, краставица 3 части.

За колит

Рецепта № 1 – морков 10 части, спанак 6 части.

Рецепта № 2 – морков 10 части, цвекло 3 части, краставица 3 части.

Рецепта № 3 – сок от моркови.

За запек

Рецепта № 1 – морков 10 части, спанак 6 части.

Рецепта № 2 – сок от спанак.

Рецепта № 3 – морков 10 части, цвекло 3 части, краставица 3 части.

Рецепта № 4 – сок от моркови.

За тромбоза на кръвоносните съдове

Рецепта № 1 – сок от един лимон, смесен с 4 части настърган хрян.

Рецепта № 2 – морков 10 части, спанак 6 части.

Рецепта № 3 – морков 10 части, цвекло 3 части, краставица 3 части.

За кашлица – виж рецептите за простуда

За цистит

Рецепта № 1 – морков 10 части, цвекло 3 части, краставица 3 части.

Рецепта № 2 – морков 10 части, спанак 6 части.
Рецепта № 3 – морков 9 части, целина 5 части, магданоз 2 части.

Рецепта № 4 – морков 11 части, цвекло 3 части, кокосов орех 2 части.

Рецепта № 5 – морков 12 части, зелена чушка 4 части.

За спазми

Рецепта № 1 – морков 10 части, спанак 6 части.

Рецепта № 2 – морков 10 части, цвекло 3 части, краставица 3 части.

За глухота

Рецепта № 1 – морков 10 части, спанак 6 части.

Рецепта № 2 - сок от един лимон, смесен с 4 части настърган хрян.

Рецепта № 3 – морков 9 части, целина 5 части, магданоз 2 части.

Рецепта № 4 – морков 8 части, целина 5 части, репичка 3 части.

За диабет

Рецепта № 1 – морков 10 части, спанак 6 части.

Рецепта № 2 – морков 7 части, целина 4 части, магданоз 2 части, спанак 3 части.

Рецепта № 3 – морков 6 части, маруля (салата) 4 части, зелен фасул 3 части, брюкселско зеле 3 части.

Рецепта № 4 – морков 7 части, целина 5 части, цикория 2 части, магданоз 2 части

Рецепта № 5 – морков 9 части, целина 5 части, магданоз 2 части.
Рецепта № 6 – морков 8 части, маруля (салата) 5 части, спанак 3 части.

Рецепта № 7 – морков 6 части, брюкселско зеле 5 части, зелен фасул 5 части.

За диария

Рецепта № 1 – сок от моркови.

Рецепта № 2 – морков 7 части, целина 4 части, магданоз 2 части, спанак 3 части.

За световъртене

Рецепта № 1 – морков 10 части, цвекло 3 части, краставица 3 части.

Рецепта № 2 – морков 10 части, спанак 6 части.

За воднянка

Рецепта № 1 – морков 10 части, спанак 6 части.

Рецепта № 2 – морков 7 части, целина 5 части, маруля (салата) 4 части.
Рецепта № 3 – сок от един лимон, смесен с 4 части настърган хрян.
Рецепта № 4 – морков 11 части, цвекло 3 части, кокосов орех 2 части.

Рецепта № 5 – морков 9 части, целина 5 части, магданоз 2 части.
Рецепта № 6 – морков 12 части, магданоз 4 части.

За задържане на урина

Рецепта № 1 – морков 10 части, цвекло 3 части, краставица 3 части.

Рецепта № 2 – сок от моркови.
Рецепта № 4 – морков 12 части, магданоз 4 части.

За емфизем

Рецепта № 1–морков 6 части, пащърнак 4 части, картофи 4 части, кресон 4 части

За епилепсия
Рецепта № 1 – морков 10 части, спанак 6 части.

Рецепта № 2 – сок от спанак.

Рецепта № 3 – морков 7 части, целина 4 части, магданоз 2 части, спанак 3 части.

Рецепта № 4 – морков 12 части, цвекло 3 части, краставица 3 части.

Рецепта № 5 – морков 9 части, целина 5 части, магданоз 2 части.

За болести на жлъчката и камъни в нея

Рецепта № 1 – морков 10 части, цвекло 3 части, краставица 3 части.

Рецепта № 2 – морков 10 части, спанак 6 части. 

Рецепта № 3 – сок от един лимон и чаша гореща вода.

Рецепта № 4 – морков 9 части, целина 5 части, магданоз 2 части.

Рецепта № 5 – морков 11 части, цвекло 3 части, кокосов орех 2 части.

За гастрит

Рецепта № 1 – сок от лимон в чаша гореща вода.

Рецепта № 2 – сок от моркови.

Рецепта № 3 – морков 10 части, спанак 6 части.

Рецепта № 4 – сок от спанак.

Рецепта № 5 – морков 10 части, цвекло 3 части, краставица 3 части.

За болести на бъбреците

Рецепта № 1 – морков 10 части, цвекло 3 части, краставица 3 части.

Рецепта № 2 – морков 10 части, спанак 6 части.

Рецепта № 3 – морков 9 части, целина 5 части, магданоз 2 части.

Рецепта № 4 – морков 11 части, цвекло 3 части, кокосов орех 2 части.

Рецепта № 5 – морков 12 части, магданоз 4 части.

За бременност
Суровите плодове и зеленчуци, в комбинация с голямо количество пресни зеленчукови сокове са идеалната храна както за детето, така и за майката.

За тумори в мозъка, костите, черния дроб и корема

Рецепта № 1 – морков 8 части, спанак 4 части, ряпа 2 части, кресон 2 части.

Рецепта № 2 – морков 10 части, спанак 6 части.

Рецепта № 3 – морков 10 части, цвекло 3 части, краставица 3 части.

Рецепта № 4 – морков 9 части, целина 5 части, магданоз 3 части.

ПРИРОДАТА И ВОДАТА
Човечеството е подвластно на природата и водата въпреки влиянието, което оказва върху тях. Затова то зависи от промените,  които настъпват при тях както в положително, така и в отрицателно отношение.
Често пъти движейки се сред природата, ние не съзнаваме, че сме част от нея и сме произлезли от нея. Не съзнаваме, че тя е важен фактор, който играе съществена, и то положителна роля върху нашето здраве и самочувствие и че тя е тази, която ни кара да се чувстваме бодри, весели, здрави и жизнерадостни.

За да живеем в хармония с природата и да използваме естествените фактори за укрепване на здравето си, ние трябва да познаваме законите, управляващи човешката природа.

Всеки жив организъм има две среди:
а) Външна, с която ние непрекъснато контактуваме.

б) Вътрешна среда, която е течната среда на организма – кръвната, междутъканната течност, лимфата, гръбначно-мозъчната течност. 

Външната среда (природата) дава всичко необходимо за човека за нормалното развитие на организма му – кислород, вода, енергия, температура, слънчева енергия, градивни вещества. Без тях е невъзможно хармоничното развитие на човешкия организъм и най-важното е, че без тях той не може да изгражда отново непрекъснато разрушаващите се елементи на неговото тяло.
За да поддържаме нашето тяло в отлично физическо и психическо състояние, ние трябва да използваме най-рационално природните фактори за постоянното му закаляване и профилактика чрез повишаване на адаптивните възможности на организма към непрекъснато променящите се условия на околната среда.

Трябва да знаем, че като част от природата ние в много голяма степен зависим от биологичните й ритми.
Ритмични жизненоважни процеси са например биенето на сърцето, вдишването и издишването, сънят и бодърстването и т.н.

Ритмични процеси има още както в живата природа, така и извън нея като движението на небесните тела, смяната на деня с нощта, смяната на сезоните, цикличната слънчева активност. Чрез тях природата налага на човека и всички живи същества своите ритми. Тези ритми имат огромно влияние върху цялостното състояние и поведение на човешкия организъм. От тях зависи жизненият тонус, мисловната дейност, настроението, физическата активност, разпределението на вниманието, съсредоточеността и т.н. От тях най-много са зависими хората с лабилна нервна система.
В природата съществуват годишни, сезонни, месечни, денонощни, часови и други биоритми.

Науката през последните десетилетия е открила, че влиянието на биоритмите е изключително важно за физическото, интелектуалното и емоционално състояние на човека.

Затова и всеки ден чрез медиите и пресата ни съобщават най-съществените промени във времето и биоритмите, които биха повлияли върху нормалното функциониране на човешкия организъм.

Тези промени са много важни за хора, чиято дейност е свързана с управлението на самолетите, камионите, рейсовете, влаковете и т.н.

Кои са природолечебните и вредни фактори?

Слънцето като лечебно средство

Ние трябва да знаем, че слънцето – освен че е отлично лечебно средство, има и много минуси. То причинява на човешкия организъм и сериозни заболявания (рак на кожата).
Слънчевите лъчи са източник на здраве. Те дават енергия на човека и на всички живи същества. Ние дори не си даваме сметка, че без него не е възможен живот под никаква форма на нашата планета. Това е и причината древните българи да се покланят на бога на слънцето Тангра. Когато сме лишени продължително време от слънчевото греене, развиваме симптомите на т.нар. „слънчев глад”. Такъв се чувства през зимата, когато денят е къс и повече от дните са облачни. Най-засегнати са хора, които работят в мини, пещери, тунели, на изкуствено осветление и живеят в северните страни.

При тези хора кожата става бледа. Тя се кръвоснабдява слабо, вследствие на което настъпват промени във физическото състояние. Паметта отслабва, влошава се сънят, при някои настъпва апатия, а при други се увеличава нервната възбудимост. Всичко това (слънчев глад) води до намаляване на съпротивителните сили на имунната система, в резултат на което се появяват чести заболявания от грип, на дихателните пътища, пневмония и др.

Най-добрият начин да се спасим от слънчевия глад е по-дългото стоене на открито, в планината, морето,  реките и др.

Слънцето има положително влияние и върху жлезите с вътрешна секреция, повишава съпротивителните сили на организма и активира дейността на надбъбречните жлези, подобрява обмяната на веществата. Под влиянието на ултравиолетовите лъчи се образува противорахитичният витамин Д. Слънцето увеличава хемоглобина, броя на червените и бели кръвни телца в организма, а късовълновите ултравиолетови лъчи убиват микробите.

Благодарение на слънчевата радиация човешкият организъм укрепва всички свои функции, подобрява се настроението и работоспособността, повишава се устойчивостта към инфекциозните и други заболявания и се укрепва устойчивостта на човека към неблагоприятни външни въздействия.

Слънчевите бани имат много добър ефект при анемия, обща отпадналост, лоша обмяна на веществата, ставни и хронични мускулни заболявания, кожни болести, рахит, дихателни заболявания, туберкулоза и др.
Ето накратко обобщени някои плюсове:

Без слънце ние просто не можем да живее, защото то стимулира обмяната на веществата. На слънчева светлина се чувстваме по-силни и по-малко се уморяваме. 
Подобрява се кръвоснабдяването на кожата, а обкръжаващите ни се струват по-млади и по-бодри. Изчезва меланхолията, лошото настроение и състоянието на депресия. Бързо заздравяват откритите рани. Слънцето обезпечава прекрасна терапия при различни заболявания на кожата. Стимулира образуването на половите хормони и увеличава удоволствието от половия акт.

Ярките слънчеви лъчи увеличават работоспособността. Човек по-лесно усвоява витамините и минералните вещества. В организма се усилва образуването на витамин Д, който е жизнено важен за здравината на костите.

Слънцето лекува, но и разболява
Лекарите и по-специално дерматолозите, непрекъснато предупреждават, че продължително стоене на слънце (особено през обедните часове) е опасно за здравето, тай като то причинява най-опасния рак – рак на кожата.
За да се предпазим успешно от вредата и в същото време да вземем от него здравословното, е необходимо да знаем неговите минуси:
Прекомерното стоене на слънце е неразумно и нездравословно. Ултравиолетовите лъчи А покриват кожата със загар, без да причиняват вреда, но в същото време ултравиолетовите лъчи В и С възпрепятстват обмена на веществата и изгарят кожата. Многократно надвишаваното излагане на слънце увеличава риска от рак на кожата в зряла възраст.

Обгорената от слънце кожа по-бързо старее и образува по-дълбоки бръчки.

Прекомерното излагане на слънце понижава действието на имунната система, косите стават по-крехки и чупливи, кожата се покрива с бенки, понякога се появяват главоболие и възпаление на очите.

Понятието „слънчева алергия” се отнася до група заболявания, за които се смята, че се причиняват от ултравиолетовите лъчи, макар че точната причина за възникването им не е напълно ясна. Тези заболявания се означават с общото наименование фотодерматози. Някои болести от тази група са наследствено обусловени, други възникват при липса на витамини и нездравословно хранене, трети – при прием на определени лекарства и досег до химични субстанции.

Как да се предпазим от вредното действие на слънцето?

Трябва да следвате следните правила:

а) Излагайте се на слънце бавно и постепенно. Слънчевите бани като начало не трябва да продължават повече от 10-15 минути. В горещите плажни дни избягвайте да стоите на слънце между 11 и 14 часа. Ако не използвате плажни масла, които в състава си имат слънцезащитен фактор, употребявайте кремове или лосиони за тяло, които също го съдържат. И едва когато кожата ви има вече загар, може да намалите употребата на тези средства.

б) Защитете очите си със слънчеви очила, за които сте сигурни, че имат UV защита. Не купувайте слънчеви очила от уличните сергии за по 5-10 лв. Те по-скоро ще увредят очите ви.

в) Жените, които вземат противозачатъчни средства, да се посъветват с лекар дали въобще да се излагат на слънце или колко е здравословната норма.

г) Не лежете с часове на слънцето, а повече се движете. Най-добре се разхождайте по-често. Пийте вода колкото можете повече.

Пясъкът

Оздравителният ефект от ходенето бос по пясъка е бил известен от хилядолетия. Този ефект се обяснява с това, че топлият пясък предизвиква приток на кръв и разширяване на периферните кръвоносни съдове и капиляри, с което се подобрява циркулацията и по цялото тяло.

Другият ефект от пясъка се обяснява с това, че по стъпалата има разположени много точки, които са свързани с редица вътрешни органи. Точките в средата на петата отговорят набелите дробове. Меката част на големите пръсти на краката са точките, отговарящи на мозъка и психичното състояние на човека. На втория пръст – тази на гръбначния стълб и крайниците. Възглавничката на третия пръст и на двата крака отговаря на кръвоносните съдове и храненето на мускулите, а на четвъртия пръст – за стомаха и задстомашната жлеза. На меката част на малките пръсти се намира точката, която влияе на бъбреците и на органите на половата система. Точката по средата на външната повърхност на стъпалата е свързана с жлъчния мехур. Тази, която е разположена по средата на вътрешната повърхност на стъпалата, е свързана с черния дроб и с другите кръвотворни органи. При въздействие върху тези точки (по различни начини, както например ходенето бос по пясъка) може да се влияе върху състоянието на нашия организъм. Желателно е ходенето бос по пясъка да се съчетае с масаж на стъпалата.
Желателно е ходенето по пясъка да не продължава дълго време. След това краката трябва да се държат на прохладна, но не студена повърхност. Това най-лесно става, като седнете на табуретка или на скамейка на плажа и ту отмествате, ту отпускате краката си в горещия пясък. Полезно е и сменянето на бързото с бавно ходене по по-горещ и по-прохладен пясък.
Магнитните бури

Магнитните бури са изригвания на заредени частици от слънцето по време на неговата активност.
Те са нещо обикновено във вселената. Тяхната интензивност непрекъснато се променя и когато е много висока, влияе неблагоприятно върху човешкия организъм. 

Днес броят на метеорологично чувствителните хора в България достига до 80% от общия броя на населението. Интересното е това, че през 70-те години на миналия век хората с метеозамисимост са били само 30 – 35%.

Причината за увеличаването на хората, зависими от метеорологичните условия, е в това, че те все повече се отдалечават от природата.

Най-чувствителни към магнитните бури са хората с изтощена нервна система. По-чувствителни към метеорологичните условия са хората със сърдечно-съдови заболявания, нарушен сърдечен ритъм, исхемична болест на сърцето, отслабена имунна система и при хората с висока кръвно налягане и силен стрес. Затова в дните със силни магнитни бури броят на инфарктите и инсултите значително се увеличава.
Трябва да се знае, че магнитните бури влияят както на болните, така и на здравите. Младите хора и спортистите най-малко се влияят от тях. При силни магнитни бури у хората се появяват признаци на сънливост, умора, отпуснатост. Хроничните заболявания се увеличават. Първите симптоми при магнитни бури са:

- безсъние, безпричинна тревога, сънливост и безпокойство;
- сърцебиене и повишаване на кръвното налягане;
- тежест в главата и световъртеж;

- силно изпотяване и втрисане;

- умора, отслабване на вниманието и на паметта.

Учените са установили, че появата на магнитни бури потиска изработването на хормона меланин, който осигурява адаптацията към външната среда. Силните магнитни бури водят и до нарушаване на биоритмите в човешкия организъм. Кората на надбъбречните жлези работи като в условия на стрес.
За съжаление никой не може да се скрие от магнитните бури, тъй като те проникват безпрепятствено навсякъде. Следователно възниква въпросът как можем да си помогнем да ги преодолеем по-лесно.

При внезапни промени на метеорологичните условия кислородът във въздуха рязко се понижава, което води до кислороден глад на мозъка и на тъканите на организма. Това е и причината за появата на горепосочените симптоми.

Затова единствените начини да се спасим от влиянието на магнитните бури са:

- активно спортуване;
- в диетата трябва да се включат повече плодове и зеленчуци. В случая много полезно е зелето, тъй като то съдържа аминокиселини, ферменти, витамини, минерални соли, бактерицидни вещества, които подобряват дейността на сърдечно-съдовата система;
- да не се ядат храни, които съдържат голямо количество животински мазнини (сланина, овче месо и тлъсто свинско месо);

- цялата диета трябва да бъде ориентирана към плодове, зеленчуци и други по-лесни за усвояване храни.

Лоши за човешкия организъм се смятат метеорологичните условия:

- рязкото спадане на атмосферното налягане и усилването на вятъра;

- при промяна на температурата на въздуха с 10-15 ˚С на денонощие, а влажността на въздуха се промени с 30%.
При неспокойно магнитно поле 3 пъти се увеличават инфарктите и 2 пъти броят на инсултите, защото кръвта става по-гъста – тече по-бавно по кръвоносните съдове, и особено по тънкостенните съдове на главния мозък, клетките слабо се снабдяват с кислород и оттук следва главоболие, бърза уморяемост, сънливост и вялост. Затова спазвайте следните препоръки:

- по-чувствителните да не се пренапрягат.

- хората с високо и ниско кръвно налягане, както и хората с хронични сърдечни заболявания да имат под ръка лекарствата, които използват.

- тези, които реагират на геомагнитните смущения с раздразнение, тревога, безсъние, трябва да ползват валериан или настойка от божур.

- в дните с магнитни бури нивото на холестерина в кръвта се повишава. Затова не яжте мазно и сладко.

- хората реагират на магнитните бури различно – едни се чувстват зле 2-3 дни преди тях, а други – по време на бурята, а трети – 48 часа след началото й.

- наблюдавайте състоянието си, сверявайки го с прогнозите за геомагнитната обстановка, за да разберете как ви влияят магнитните бури.

Трябва да се знае, че бумът на инсулти и инфаркти настъпва точно по време на слънчевите изригвания.

Кои са кризисните периоди на човешкия организъм?
Вече статистически е потвърдено, че по време на магнитните бури или ден преди това настъпват нарушения на сърдечния ритъм, хипертонични кризи, пристъпи на бронхиална астма. От това най-много страдат възрастните хора, жените, децата, хронично болните, хората с неустойчива психика, много емоционалните хора, преуморените от работа, намиращите се в състояние на остър и хроничен стрес.
В техния организъм и без това системите за регулиране на физиологичните процеси са дебалансирани, а допълнителното външно въздействие ги „изкарва от строя” още повече.
В дните а магнитни бури те усещат умора и се чувстват като разбити. Апетитът им се влошава, сънят и настроението също. Обострят се стари болежки.

Не напразно работата под въздействие на електромагнитно поле официално е призната за професионална вредност.

При тези случаи по-често яжте фасул, леща, грах, ориз, зърнени храни. Зелето например ще ви помогне да се противопоставите на магнитните бури. Един час преди сън изпивайте по една чаша пресен зелев сок.

Още един зеленчук заслужава внимание – това е кромид лукът. През предния или на самия неблагоприятен ден изяжте половин глава лук или изпийте 2-3 супени лъжици лучен сок.

В проблемните дни изпивайте по половин чаша настойка от лайка 30 минути преди ядене.

Хората, зависими от метеорологичните условия, трябва да съблюдават следните съвети:
- ако сте научили, че наближава магнитна буря, опитайте да се наспите добре и да не се преуморявате.
- тези, които реагират на геомагнитните колебания с нервност, тревога и безсъние, да се запасят с успокоителни билки – хмел, валериана, мента, душица. Залейте супена лъжица с чаша вода, оставете сместа да престои и пийте по две глътки през целия ден. Ментата и душицата можете да добавите и в чая.
- ако страдате от сърдечно-съдови заболявания или кръвното ви налягане скача, в дните на магнитните бури намалете своята активност. Съкратете списъка на набелязаните дела, оставете неприятните разговори за други дни, също така и важните визити, дръжте подръка лекарствата си.

- ходете повече време пеша.

- меден обръч, сложен на главата, може да предотврати влиянието на магнитните бури.

- при всички видове метеозависимост трябва постепенно да правите физически упражнения, да се закалявате, да водите здравословен начин на живот.

- не пийте алкохол.

- пийте чай от валериана, глог, мента и прополис. Той облекчава организма.

Влияние на времето върху здравето
Резките промени засягат най-много хората с лабилна нервна система. Виновни за това са 5 фактора:
- ниското атмосферно влияние;

- магнитните бури, за които е описано по-горе,

- рязкото понижаване на температурата;

- вятърът;

- дъждовното време.

При резките климатични промени най-много страдат кръвоносните съдове и по тази причина хората с високо кръвно налягане страдат най-много.

Ако при ветровито време или при резки промени в атмосферното налягане, рязко застудяване или други природни аномалии почувствате главоболие, проблеми със сърцето или кръвоносните съдове, трябва сериозно да се замислите за вашето здраве, тъй като здравият човек не се влияе или съвсем слабо реагира на промените на времето.
Хората с по-слаба имунна система, освен пренасочените неприятни усещания, чувстват слабост, сънливост и губят желание за работа.

При рязка промяна на времето при много хора настъпва силна повишаване или понижаване на кръвното налягане, което е свързано с кръвоносещи съдове, вследствие на което ако не се вземат сериозни мерки, се стига до фатални последици – инфаркт или инсулти. Циклоните, както е известно, носят със себе си силен вятър и понижено атмосферно налягане. При това се намалява относителното съдържание на кислород в кръвта. За младите и здрави хора такива колебания са незабележими и не се усещат. Но за големия брой хилави и немощни хора те са много чувствителни. Техният организъм и без друго функционира на границата на възможното и те с мъка се справят с всекидневното натоварване. А на всичко отгоре и кислородът не е в нормата.

Именно затова за тях са много тежки есента и зимата – дъжд, сняг, зимни затопляния. Това са периоди, съпроводени с понижено атмосферно налягане.

По време на повишена влажност на въздуха се обострят заболявания на кожно-мускулния апарат, на гърба, на ставите. Ревматично болните боледуват по-често при влажен климат и дори усещат кога ще вали.

Как влияят тези промени?

Ниското атмосферно налягане и смяната на посоката на ветровете се отразява зле на всеки трети човек. Едни качват кръвно, при други се събуждат стари болежки и пристъпи на мигрена. В кръвта нахлуват повече стресови хормони – човек спи лошо, чувства се неспокоен и често изпада в депресивни състояния. Падането на атмосферното налягане предизвиква хипоксия – понижено съдържание на кислород в организма. А това от своя страна води до исхемична болест на сърцето.
Силните ветрове причиняват спазми на всички органи и системи в организма. Най-малките кръвоносни съдове – капилярите, се свиват. Това може да доведе до хипертонични кризи – кръвното налягане е нестабилно и пиковете му са по-чести.
Най-уязвими са хората с хронични страдания – стенокардия, бронхити и високо кръвно налягане. Колкото промяната на времето е по-рядка, толкова стресовите хормони, инсулинът, холестеролът и мастите по-изразено се повишават. Липидите с ниска плътност могат да скочат до 300 пъти над нормата. Кръвта става гъста, тече по-бавно и лошо снабдява органите с кислород. Рискът от тромби и съдови инциденти се повишава, защото в кръвообращението се получават „задръствания”. Сърдечната помпа работи трудно. Нараства рискът от инфаркти и инсулти. Мозъчното кръвообращение се нарушава. Зачестяват оплакванията от световъртеж, главоболие и пристъпи на мигрена.

Рязкото понижаване на температурите на въздуха и честите промени в атмосферното налягане наистина могат да предизвикат у някои охра сериозно влошаване на състоянието. Става въпрос за хората с хронични заболявания. Преди всичко тези промени на времето се отразяват доста сериозно на болните, които имат проблеми със сърдечно-съдовите заболявания и с тези на дихателната система. Промените на времето оказват негативно влияние и на хората, които страдат от болести на опорно-двигателния апарат и са с психо-емоционални нарушения.

Рязкото влошаване на времето предизвиква свиване на кръвоносните съдове, което от своя страна може да предизвика хипертонична криза или пристъп на стенокардия.
При рязката смяна на топло с хладно време възникват главоболие, сърдечни болки при хората с нестабилна емоционалност. Влошава се психологичното им състояние, а понякога възниква и истинска депресия.
Какъв е изходът?

Да намерите подходяща билкова комбинация, която да влияе благотворно на нервната система.

Влияние на гората върху здравето

Още от малки непрекъснато ни бе внушавано, че трябва да почиваме в планината и големи планински масиви.
Едно изследване на д-р Борис Токин от Русия откри ново качество на гората, чиято значимост е не по-малка от тази за кислорода във въздуха.

Д-р Токин провел следния опит: в една чаша  счукал чесън, а друга напълнил с вода, в която имало голямо количество болестотворни бактерии и микроби. Захлупил двете части с похлупак и след един час установил, че микробите и бактериите са унищожени напълно, и то без каквито и да са смесвания на чесъна от чашата в чашата с болестите.

По такъв начин д-р Токин открил убийственото влияние на фитонцидите (летливи химични съединения) върху болестотворните микроорганизми.
По-късно било установено, че подобна дейност на фитонцидите имат още орехът, борът, дъбът, кестенът, ясенът, елата и др.

В същата чаша, поставена под бор, орех, дъб и т.н. микроорганизмите загиват за период от 20 до 40 минути.

Следователно лечебното действие на горите, храстите и тревите се дължи и на това, че те унищожават вредните бактерии и микроби. Предпазват хората от заразяване с опасни болестотворни организми.
Климатотерапия

Климатотерапията е използване на различните метеорологични фактори за положително въздействие върху човешкия организъм. Чрез нея се повишава имунната система, нормализира се нарушената обмяна на веществата и се възстановяват функциите на различните органи и системи.

- морският климат е полезен за лечение поради това, че при него има благоприятна температура, продължителна слънчева радиация, отрицателна йонизация, атмосферно електричество, богато съдържание на кислород, активно движение на въздуха и благоприятна влажност. Особено полезен е морският бриз – лек вятър, духащ от морето към брега, носещ отрицателни йони и морски соли.

- планинският климат се характеризира със силна слънчева радиация, висока йонизация на въздуха, резки денонощни и годишни колебания на температурата, атмосферното налягане, влажността на въздуха и намаленото съдържание на кислород, което стимулира резервите на организма с цел поемането на повече кислород. В планинския въздух има повече озон, отколкото в равнината, и особено в градовете, а също така и повишена йонизация с леки отрицателни йони. В планината се подобрява вентилацията на белите дробове и сърдечната дейност.
Всичко това оказва положително и благоприятно въздействие при анемия, хипертонично заболяване, дихателни заболявания – силикоза, бронхит, туберкулоза и др.

Радиацията – невидимият враг на хората

Радиоактивното излъчване е коварно. То не се вижда и не се чува, няма мирис и вкус, прониква у нас отвън и отвътре, в повечето случаи остава незабелязано. След време разрушителната дейност на радиацията започва да се проявява. При това съвсем не е задължително човек да бъде облъчен, за да хване лъчева болест. Малките дози радиация са способни да се натрупват и е възможно тяхното сумарно действие да се окаже дори по-вредно от една силна доза, получена наведнъж. Под действието на радиацията в тъканите на нашето тяло в големи количества се образуват т.нар. свободни радикали. Те нарушават структурата на клетките и органите, потискат дейността на ендокринните жлези, предизвикват стареене, израждане на клетките и рак.

Освен това с храната и водата в организма ни попадат радионуклиди – атоми на радиоактивните изотопи на стронция, цезия, йода и др. Те се натрупват в едни или други органи и ги разрушават отвътре.
Кръвотворните органи най-силно страдат от радиацията.

В отговор на радиацията организмът ни пуска в действие цяла верига възстановителни процеси. Постепенно, започвайки на молекулно ниво, в противодействието на опасния враг участват всички органи и тъкани на организма. И ние сме в състояние да помогнем на нашия организъм в тази борба.

Какво трябва да се прави?

Първо, по възможност да се блокира постъпването в организма на нова радонуклеиди. Това се препоръчва на хора, живеещи и работещи близо до такива зони. Трябва да се постараем максимално да изкараме от организма си попадналите вече в него радионуклеиди. За това е необходима правилна обмяна на веществата, която зависи най-вече от правилното хранене.
Второ, трябва да снабдим организма си с оръжие за борба със свободните радикали, а такова оръжие са антиоксидантите, които се съдържат в някои продукти.

После е необходимо да се погрижим за имунната си система и накрая да възстановим дейността на кръвотворния механизъм, защото именно кръвотворните органи най-силно страдат от радиацията.

Ако радиоактивните вещества са попаднали вече в организма ни, трябва бързо да ги отстраним докато излъчването не ни е навредило. За тази цел се използват ентеросорбенти – вещества, способни да изхвърлят от организма радионуклеидите, а така също и другите токсични вещества, включително тежките метали. Сред хранителните продукти такива свойства притежават бобовите, пшеничените храни и растителните влакнини. Но най-активен ентеросорбент се оказва пектинът – желеобразно вещество, което се съдържа в сочните зрели зеленчуци и плодове, в техните сокове и нектари. Най-много пектин има в боровинките, в цитрусовите плодове, в офиката, вишните, сливите, ябълките, бананите, зелето, цвеклото.
Пектинът не се преработва в нашия стомашно-чревен тракт, но разтворен във вода, приема консистенцията на желе, абсорбира всички вредни вещества и заедно с тях се отделя от организма. Тези природни „чистачи” работят много ефикасно, не оставят след себе си никакъв „боклук” и не нарушавайки бактериалния баланс на вътрешната среда. Японците например в лечебната си практика приемат много зелен чай, особено след радиоактивното облъчване на хората в годините на войната.
По някои данни полезни за отстраняване на радионуклеидите са и натуралните червени вина.

Влияние на въздуха (йонизацията)
В страната има райони с високо съдържание на кислород. Проведените изследвания са показали, че с най-високо съдържание са районите на Банкя и Искрец. Там и йонизацията на въздуха е много голяма. Затова те са изградени като важни балнеолечебни райони. Банкя е известен още с лечебните минерални извори.

Основни йонизатори в приземния слой на въздуха са излъчванията на радиоактивните вещества, които се намират в земната кора, въздуха и космическите лъчи. Йонизацията на въздуха е максимална в късните вечерни и ранните утринни часове. Установено е, че йонизацията е максимална през зимата и минимална през лятото.

Установено е също така, че свежият и лечебен въздух около планинските реки, водопадите и местата с буйни води се дължи на отрицателната йонизация.

Тя действа благоприятно върху мозъчната дейност, а освен това убива микробите. Действа също така положително върху дихателната система и се прилага за лечение на неврози, преумора, бронхиална астма, белодробни заболявания, високо и ниско артериално налягане.

Мръсният въздух е канцерогенен!

Колкото по-големи са населените места (градовете), толкова по-замърсен е въздухът. На големите кръстовища през целия ден се натрупват много коли. Там в час „пик” вредните емисии са от 5 до 10 пъти над допустимите граници.
Затова раковите, сърдечно-съдовите и респираторните заболявания в тези райони са най-големи.

В богатите страни по тази причина много семейства си купуват кислородни апарати, с които зареждат организма си.

Друг показател, който трябва да се спазва и който характеризира жилището, е необходимият обем въздух, т.нар. въздушен куб, който трябва да е достатъчен за всички в условията на подходяща вентилация на жилището. Оптималната хигиенична величина на тези параметри според медиците е 17,2 м2 на човек при височина не по-малко от 3 метра. При такива условия въздухът, който се пада на един човек, като минимум превишава 50 м3.
Важен показател за качествата на условията при които живее едно семейство, е това колко души живеят в едно жилище. Още в началото на миналия век са бил публикувани резултатите от редица изследвания които говорят за влиянието на този показател върху продължителността на човешкия живот. Повод за подобно изследване били резултатите от редица наблюдения във Франция, които показали, че лицата които живеят в една стаичка през целия си живот, умират преди да са навършили 50 години. С увеличаването на членовете на семейството в едно и също по размер жилище се увеличават няколко пъти инфекциозните заболявания и при възрастните, и при децата. Това е свързано с увеличеното количество микроби в жилищната среда.
В повечето случаи, в условията на нашата страна, тези параметри трудно се постигат Знае се, че височината на панелните, а и на много от монолитните жилища е 2,5 м и много рядко на един човек се падат 17 м2 жилищна площ. Това ще рече, че не могат да се осигурят необходимите 50 м3 въздух на всеки човек.
Всъщност кой от нас си е задавал въпроса къде се крие мръсният, опасен за здравето въздух? Родните хигиенисти отдавна са казали, че замърсеният и опасен въздух се концентрира под тавана. Дебелината на слоя му често достига до 0,75 м и повече. Отчитайки това обстоятелство, можем да си направим следното изчисление: средният ръст на човека е 1,70 м, заедно с 0,75 м – дебелината на замърсения въздух, и 0,5 м – разстоянието между главата и слоя на мръсния въздух, прави около 3 м.

Канцерогените са вещества, различни по природа. В чист вид те могат да предизвикат развитието на тумори в организма.

Днес за канцерогенна активност са изследвани хиляди химични съединения. Ще посочим пример за канцерогенни или потенциално канцерогенни за човешкия организъм съединения, които могат да се открият във въздуха или в жилищните помещения. Това са азбест, бензол, винилхлорид, кадмий и неговите съединения, полихлорирани бифениди, полициклинчи ароматни и въглехидрати и други.

Този списък говори за многообразието на канцерогенното въздействие, на което всеки от нас е подложен в собствения си дом. Това не значи,че всеки човек е застрашен от такива вещества и задължително ще се разболее. Става въпрос за това, че на организма могат да влияят отделни комбинации от най-различни канцерогенни вещества. Заедно с това не трябва да забравяме и за много бройните неканцерогенни, но токсични вещества (азот, въглерод, сяра и някои други съединения), които изпълват жилищата, които се проветряват рядко. Те могат да намалят защитните сили на организма.
Мълниите

Мълниите са опасно явление на природата и от тях трябва да знаем как да се пазим и да оказваме първа помощ.

Мълниите съдържат в себе си напрежение от няколко милиона волта и сила на токи в стотици хиляди ампера и температура, достигаща над 25000 ˚С, поради което попаднали върху човека те предизвикват мигновена смърт. 
Те нанасят тежки увреждания на вътрешните органи и спиране на сърцето.
За да се предпазим от това страхотно природно явление трябва да знаем правилата за поведение по времена гръмотевични бури. Трябва да се знае, че най-често мълниите удрят високите дървета, тръбите, кулите и т.н.

Затова, ако бурята ви е достигнала на открито място, се опитайте да намерите някаква тясна падина без храсти и дървета. За да намалите височината и контакта със земята, приседнете, но не лягайте. Стъпалата на краката трябва да бъдат събрани, гърбът – приведен, гърдите и главата – отпуснати на коленете или на ръцете.

Ако се намирате в гората, не трябва да се криете от дъжда и от бурята под най-високите дървета. Най-опасни са отделно стоящите дървета, особено дъбът, тополата, елата и борът. Мълнията удря и клена, и брезата, но много по-рядко.

Стойте по-далеч от водата, от големите метални конструкции и изхвърлете металните предмети, ако имате такива у себе си – те са добър проводник на електрическите заряди.

По време на буря не трябва да се разполагате в непосредствена близост до огън, тъй като нагретият въздух има относително малко съпротивление.

Трябва да имате предвид и вида на почвата – ако сте върху глинеста почва, опасността е по-голяма, отколкото ако сте върху камениста почва или песъчлив участък.
При появяване на гръмотевици в планинска местност трябва да избягвате изпъкналите скали и другите възвишения, не трябва да се криете в нишите на скалите, както и в малките ями и падини на склоновете.

Ако гръмотевичната буря ви застигне в автомобила, най-добре спрете някъде в низина. Намиращите се вътре хора са добре защитени, тъй като дори при удар от мълния в автомобила електричният заряд ще премине по повърхността на метала.

Как се оказва първа помощ при мълния?

Може да се случи така, че някой да бъде поразен от мълния пред очите ви. Но преди да пристъпите към оказване на първа помощ, трябва да помислите за собствената си безопасност – мълнията може да удари на същото място още един път. Затова трябва веднага да преместите пострадалия на друго, по-безопасно място. При това не се страхувайте да се докоснете до него. В неговото тяло не е останал електрически заряд.

Ако пострадалият е в безсъзнание, сложете го по гръб и обърнете главата му встрани, за да не глътне езика си и за запуши дихателните пътища. След това проверете пулса и дишането му и го огледайте добре. Понякога състоянието на пострадалия от удара на мълнията може да бъде толкова тежко, че той да прилича на умрял – кожата е бледа, очите са широко отворени, липсват дишане и пулс. Но човекът се намира в така наречената „мнима смърт”. И само много внимателно вслушване в областта на сърцето ще ви позволи да установите едва забележимите признаци на живот.
След временното спиране сърцето може да заработи самостоятелно, но в някои случаи се налага ефикасна помощ за възстановяване на сърдечната дейност.

Затова най-напред изчистете с парче плат устната кухина на пострадалия от слуз и кръв. След това направете външен масаж на сърцето и дишане „уста в уста”.

При относително леки увреждания, ако имате възможност, дайте на пострадалия някакво обезболяващо и успокояващо лекарство.
Освен електротравмата, може да има и термични изгаряния с различна тежест – обикновено това става или на раменете, или на краката. Изгарянията трябва обилно да се полеят с вода, обгорените дрехи да се свалят, а увреденото място да се покрие с чисти превързочни материали.

И накрая: при оказване на помощ на пострадал от мълния трябва винаги да знаете, че неговото привидно стабилно състояние може рязко да се влоши дори няколко часа след произшествието.
Затова, ако състоянието на пострадалия позволява, се опитайте колкото се може по-скоро да го отведете до най-близкото лечебно заведение, задължително в легнало положение.

Водата като лекарство и като отрова

Водата е тази храна, която ние получаваме даром от природата. Проведени изследвания още през миналия век показват, че човек може да живее без храна до 50 дни, докато без вода не повече от 5 дни. 

Човешкият организъм се състои то вода. Над 50% от човешкото тяло е вода (55-65%). В организма на възрастен човек с телесна маса 65 кг се съдържат средно 40 л вода. От тях около 25 л се намират вътре в клетките, а 15 л – в състава на извънклетъчните течности на организма.
С остаряването количеството на водата в човешкото тяло намалява. За сравнение в тялото на тримесечен плод има 95% вода, а в тялото на новороденото – 70%.

Много автори считат, че една от причините за стареенето на организма е намаляването на способността на колоидните вещества, и особено на белтъците, да свързват голямо количество вода.

Най-ценното качество на водата е че тя е основата среда, в която протичат многобройни химични реакции и физикохимични процеси (асимилация, дисимилация, осмоза, дифузия и други), лежащи в основата на живота. Организмът регулира строго съдържанието на вода във всеки орган и всяка тъкан. 

Постоянството на вътрешната среда на организма, в това число и определеното съдържание на вода, е едно от главните условия за нормална жизнена дейност.
Най-лечебната вода се съдържа в изобилие в плодовете и зеленчуците, а също така и в прясно изцедените зеленчукови и плодови сокове.

В зеленчуците и плодовете се съдържат 70-90% такава вода, 2-8% неразтворими и 7-16% разтворими в нея вещества.

В плодовете и зеленчуците водата се намира в свободно състояние и свързана с колоидите.

Свободна (структурирана) вода се съдържа в клетъчния сок на плодовете и зеленчуците. В нея са разтворени захари, киселини, минерални соли и други вещества. Тя се отделя лесно при изсушаване. Плодовете и зеленчуците съдържат повече свободна, отколкото свързана вода. Водата, намираща се в здрава връзка с различни вещества (свързана), не може да бъде отделена от тях без промяна на строежа им, поради което тя се всмуква постепенно.

Важно е да се знае и това, че употребата на продукти с високо съдържание на натриеви соли спомага за задържането на водата. Такива храни са опасни за хора с високо кръвно налягане и сърдечни проблеми. Обратно – солите на калия и калция извеждат водата от организма. Оттук и препоръката при сърдечни и бъбречни заболявания – да се ограничава употребата на сол и продукти, съдържащи натрий, и да се консумират продукти, богати на калий и калций, каквито са почти всички плодове и зеленчуци.

Китайците казват: „Водата бива дъждовна, снежна, речна, изворна, кладенчова, минерална и дървесна”. По-първите в реда на изброените са по-добри от следващите ги. Водата, падаща от небето, няма вкус, но е приятна, насища, тя е „прохладна”, „лека”, подобна на еликсир. Водата, която се спуска от заснежените планини, е хубава и така „студена”, че „огънят” трудно я загрява. Когато се застои обаче, от нея се хващат червеи и болести на сърцето.
Студената вода помага при припадъци, махмурлук, виене на свят, повръщане, жажда, треска, болести на жлъчката и кръвта, както и при отравяния.

Кипналата вода сгрява, подпомага храносмилането, потиска хълцането, премахва слузта, подуването на корема, задуха.

Водата от блатата, водата с водорасли, корени и листа, водата намираща се под сенките на дърветата, водата на солниците, както и водата, в която се къпят животни, е причина за опасни заболявания. 

Каква е водата, която пием?

Водата в София е мътна и с лош вкус. Към това ще добавя, че тя е и опасна, тай като тя е носителка на редица инфекциозни заболявания като хепатит, туберкулоза, коремен тиф и др. Изследване на Ана-Мария Радкова от Велико Търново е установило, че 14,1 на сто от питейната вода у нас е заразена и опасна за пиене, а това означава, че е вредна за нашето здраве. От 84519 проби годишно, които правят инспекторите, 72599 отговарят на изискванията, останалите отчитат заразяване.

Повече от 4 на сто от пробите за наднормено съдържание на химични вещества и радиация във водата също са показали замърсяване. За изследване на тези показатели се правят 194000 изследвания годишно, като пробите се вземат от 8398 места на водоснабдителната мрежа в селищата на страната.

Изследванията сочат, че най-опасна е водата в Разград, Бургас, Варна, Велико Търново, Враца, Добрич, Монтана, Пазарджик, Пловдив, Русе, Силистра, Сливен, Стара Загора, Търговище, Хасково, Шумен и Ямбол (почти цялата страна). В други изследвания се твърди, че в голяма част от водните проби са открити концентрации на нитрати, които водят до заболяването водно-нитратна метхемоглобинемия при малките деца. Там, където се открива наднормено количество хром във водата, се наблюдават определени закономерности, свързани със заболяванията на населението, които са опасни и често водят до различни видове рак.
Ако продължим да проучваме статистиката и изследванията по проблема на водата (питейната или т.нар. чешмяна), ще открием, че трябва да се направят много подобрения. Например старите износени водопроводни тръби в страната ни са от азбест и това води не само до замърсяване на водата, която пием, но и до огромни загуби на това богатство. Докато се въведат такива технологии за пречистване и следене на нивото на замърсяване на питейната вода, всеки един от нас ще трябва да се спасява поотделно и евентуално сам да намери начин да пречиства водата, която пие.

Затова на въпроса какво можем да направим, за да пием нормална вода от чешмата (а не само минерална), лекарите отговарят, че трябва да слагаме филтри на чешмите.

Минералната вода

Човек може да се излекува от много заболявания не само с помощта на лекарствата, но и с минерална вода.
Водата от хилядолетия е използвана в медицината като лечебно средство. Полезните свойства на това природно богатство помагат на много хора да се преборят със своите болести. При това лечебната вода практически няма никакви странични ефекти, което не може да се каже за други методи на лечение.

България е една от най-богатите страни в света по броя на минерални извори. Техният брой е над 200. С техните води се лекуват хиляди граждани годишно – както българи, така и чужденци.

Специалистите в областта на качеството на водата препоръчват пиене на водата от минерални извори, защото чрез нея не само ще задоволят жаждата си, но и ще лекуват редица заболявания.

Размразената вода подмладява

Една от причините за дълголетието на планинците е пиенето на разтопена снежна планинска вода.

Чистата размразена вода може да се подготви и при домашни условия, като се използва фризерът или хладилната камера. За целта поставяме за 4-5 часа обикновена чешмяна вода във фризера или ако е зимно време на терасата.

Незамръзналата вода изливаме в друг съд и за да се освободим от тежката вода, изхвърляме образувания лед. Отделената вода отново слагаме във фризера и я държим дотогава, докато замръзне поне три четвърти от обема й. Незамръзналата вода, съдържаща примеси, изхвърляме.
И накрая, след разтопяване на останалия лед, получаваме размразена вода.

Като потвърждение на написаното по-горе искам да съобщя на читателите, че в САЩ, когато отидете в ресторант, още преди да сте поръчали менюто си, първото нещо, което прави келнерът, е да ви налее чаша вода с лед, и то независимо от сезона.

От написаното дотук се налага изводът, че водата лекува, но и разболява, ако е замърсена. Необходимо е да знаем коя е полезна и коя вредна, за да се спасим от сериозни и опасни заболявания.

Ето три рецепти за лечение чрез водата

Рецепта № 1 – за лечение на гангрена с вода 

Независимо в кой стадий се развива гангрената, може да се излекува без ампутация. Г-н Кържелов предлага следната рецепта:

В дълбок съд (котел), в който свободно може да се постави болното място, се преварява чиста вода. Водата трябва да бъде с такава температура, че като си поставите лакътя в нея, да можете да изтърпите не по-малко, но не и повече от 12-13 секунди. Поставеният крак се посипва с шепа морска сол на болното място. Болният крак се поставя в тази топла едва поносима вода и се държи от негови близки, докато болният свикне с горещата вода. Тази процедура се прави сутрин и вечер до охлаждане на водата.

Болното място след процедурата не се избърсва, а се оставя да изсъхне. С памук, напоен в риванол, се облива мястото, превързва се с кърпа и така стои до следващата процедура.

Не трябва болният да се безпокои дори болестта да е в напреднал стадий и да е силно зачервен кракът. След няколко процедури и упоритост мястото ще се пробие и от него ще изтече гной. Болното място не трябва да се бърше, нито да се маха гнойта.

Още след първите процедури болният ще може да спи без болки. Черният пръст ще добие вишнев цвят, после ще се зачерви и най-накрая ще побелее. След 5-6 дни раничката се напудря със сулфатиацол веднага след изваждането на крака от водата. След пълното оздравяване не остава никаква следа от гангрената. При тежки случаи лечението не продължава повече от 20 дни и не се повтаря.
Рецепта № 2 – за лечение на запек с топла вода

Най-често препоръчваното очистително средство против запек е сутрин на гладен стомах в продължение на половин час да се изпият една след друга 2 чаши с топла вода – температура 38-39 ˚С. След няколко часа настъпва ефектът.
Рецепта № 3 – при главоболие и рязка промяна на времето

Много хора са чувствителни към атмосферното налягане, особено когато вали дъжд, и получават силно главоболие. Преди да завали дъждът, изпийте две-три чаши топла вода, но на глътки, бавно и умерено. Топлата вода успокоява болката и напрежението в главата. Няма нужда да пиете хапчета.
БОЛЕСТОТВОРНИТЕ И ВРЕДНИ ХРАНИ,

КОИТО НИ РАЗБОЛЯВАТ
Вредните храни, които отначало ни разболяват, а след това умираме от тях, могат да бъдат разпределени на няколко основни групи: 
- храни, които съдържат канцерогенни вещества;

- храни, продавани под формата на хранителни добавки;

- лекарства – фалшиви, които вместо да лекуват, причиняват нови, още по-страшни заболявания;

- добавъчните вещества – изкуствени оцветители, консерванти, стабилизатори и т.н.

Храни, предизвикващи рак (канцерогени)

В света вредните храни са известни като „Джанк фуудс”, което преведено в буквален смисъл значи „храни-боклук”. Към тях се отнасят 
- сушената силно осолена риба

- пресолените меса – саздърма, салами

- трайните колбаси

- мазнини от животинки произход – сланина, свинска мас и лой

- запържени храни – картофи, ястия, пюрета

- пресолени храни – колбаси, наденици, сушена риба, сирене, различни видове снакс

- много сладки храни със захар – паста, торта, тулумбички и др.

- сладкиши с т.нар. празни калории – малеби, пудинг, изкуствено подсладени десерти

- подсладени и газирани напитки като кока кола, фанта, пепси кола, лимонади, цитронади, газирани напитки

- изкуствени есенции – лимонади на прах и газирани напитки само с 2-3% плодови сокове

- храни, в които има консерванти

- храни с оцветители

- плесенясали храни

- храни с изтекъл срок на действие

Или накратко – ако се вгледаме в храните с лъскави опаковки, ще установим, че над 70% от храните в супермаркетите са вредни, а някои от тях и канцерогенни, следователно са опасни и болестотворни за човешкия организъм.
Ще посоча само няколко примера:

Към трайните колбаси се прибавят нитрати, за да запазят цвета си и да могат да се съхраняват по-дълго. Нитратите по-късо се превръщат в нитрозамини, които предизвикват рак на стомаха. 

Пресолената риба, сирене, колбаси за по-дълго съхранение съдържат десетократно по-големи количества сол. Солта е причина за заболявания като язва, гастрит и колит, на сърцето, за бъбреците, черния дроб, холестерола, атеросклероза и др.
Храните от животински произход са едни от най-опасните, тъй като причиняват едни от най-опасните и мъчителни заболявания на храносмилателната система. Те са главните виновници за заболявания като гастрит, язва, коли и рак на стомаха и дебелото черво. Друг техен недостатък е, че са висококалорични, водят до бързо увеличаване на теглото и затрудняват нормалното функциониране на почти всички системи в човешкото тяло. В 1 г животински мазнини се съдържат 9 калории, докато в 1 г протеин (белтъчини или въглехидрати) само 4 калории. Тази е причината в редица страни, и особено в САЩ, близо 20% от децата и близо 50 на сто от хората на средна възраст да са със свръхтегло.
Преди настъпването на 60-годишна възраст от всеки 30 мъже 10 умират от сърдечни заболявания, инфаркт и инсулт. Жените са малко по-устойчиви на същите заболявания – при тях 10 умират на всеки 60.

Научни изследвания в САЩ, Англия, Германия и други развити страни са установили, че консумирането на големи количества мазнини води до заболяване от рак на черния дроб, стомаха, дебелото черво, панкреаса. Затова диетолозите препоръчват драстично намаляване на животинските мазнини в дневния порцион като в общото количество калории на ден те да участват с не повече от 30%.
Когато се говори за мазнини, трябва да се има предвид това, че те основно се делят на три категории – лоши, добри и индиферентни (нито добри, нито лоши). Бедата е, че ние, българите, се храним основно с първата група мазнини – лошите: свинска мас и сланина, лой, телешки и пилешки мазнини, краве масло. Към групата на добрите спадат всички видове олио от растителен произход – слънчогледово, рапично, фъстъчено, соево и мазнините в рибите. Основната разлика между добрите и лошите мазнини се състои в това, ч е при стайна температура добрите са в течно състояние, а лошите с твърда консистенция. За да стане ясно защо животинските мазнини са лоши за човека, трябва да се знае какво става с тях, след като попаднат в човешкото тяло. Първото нещо, което те причиняват, е рязкото увеличение на нивото на холестерола в кръвта и, за съжаление, главно на лошия холестерол, което води до отлагането му в артерите и уплътняване на вътрешните им стени и до частичното или пълното им запушване. В резултат на това възникват сериозни сърдечни проблеми.
Растителните мазнини се считат за добри, защото улесняват екстрахирането (извеждането) на холестерола от организма и по този начин намаляват съдържанието му в кръвния поток.

Когато става въпрос за холестерола, трябва да се има предвид, че той се дели на два вида – добър, с по-голяма плътност; и лош – с по-малка (лепкава) плътност.

Трябва да се знае обаче, че човешкото тяло има нужда от холестерол, тъй като той е от съществено значение за нормалното му функциониране и играе важна роля при производството на някои хормони.
За съжаление, наред с американците и ние, българите, консумиране огромни количества животински мазнини, които освен до заболяване от редица болести, водят до драстично съкращаване на живота. Медицината препоръчва намаляването на дневния прием на холестерол от 600 на 300 мг. Като се има предвид, че жълтъкът на едно яйце има 250 мг холестерол, не е трудно да разберем защо не трябва да ядем повече от три яйца седмично. На много от българите закуската се състои от три пържени яйца, няколко ленти сланина, филийки с масло и сирене. Тази закуска съдържа холестерол за близо 2 седмици. Резултатът от такава диета е ясен!

Към горната диета можем да добавим и консумирането на т.нар. скрити мазнини. Тях ще ги намерите в надениците, колбасите, чипсовете и други преработени меса. За да се убедите в това, ако стиснете сух шпек, ще видите, че съдържанието на свинска мас е над 20%.

Концентрираните въглехидрати – рафинираната захар, баклавата, тулумбичките, халвата, сладките бисквити, вафлите, бонбоните, сусамките, донатите, тортите, кексовете и още десетки други, в които над 50% от съдържанието е захар, могат да бъдат причислени към най-разрушителните продукти на раната на нашето „цивилизовано” общество. Никога природата не е имала предвид да натоварва органите на храносмилането с процеси, които да превръщат тези продукти в храна за клетките и тъканите. Резултатът от употребата на тези продукти се вижда в израждането на човешкия организъм до степен на умиране. Ако се разглежда краткият период на живота 40-50 години, старостта не е нищо друго, освен пряко оскърбление на природата. Срамно е да се признае, че ние ядем сами себе си и отиваме преждевременно в гроба, угаждайки на апетита си.
В нашата страна над 30% от населението страда отвисоко кръвно налягане и много от хората не знаят, че една от основните причини е многото сол, която получават от хилядите красиви пакети с тези добре опаковани боклуци в тях. Особено опасно е на гладен стомах да се яде солен картофен чипс или ядки, тъй като при някои хора освен гастрит се получава силно главоболие.

За съжаление, много от храните в тази група се консумират масово още от детска възрасти често пъти се явяват заместители на закуската, обяда и вечерята. Огромни количества сол има в чипсовете от картофи, царевица, пшеница. Най-опасната комбинация на вредни храни се получава, когато те едновременно съдържат захар, сол, тлъсти меса (животински мазнини) и скорбяла. Като прибавим голямо количество мазнини и изводът се налага от само себе си: по-голяма отрова от тези „храни” особено за децата няма!
Класически пример за вредни закуски са: американските сандвичи и сладкишите „донат”, българските понички, в които има брашно, захар, масло, сол и кремове, чипсът със съдържащите се в него две опасни съставки – изключително опасната за стомаха, бъбреците и черния дроб сол и мазнината, в която вследствие многократната употреба на олиото се образуват канцерогенни съединения.

Мазнините не са еднакво вредни. Растителните мазнини (особено нерафинираните) са изключително полезни за човешкия организъм. Трябва обаче да се има предвид, че употребата на големи количества от тях води до бързо увеличаване на теглото. Дори полезни храни като фъстъците, бадемите, кашуто, слънчогледовите и тиквените семки стават опасни за здравето именно заради силното им осоляване. Както е известно, те са отлична храна за мозъка, тъй като съдържат големи количества фосфор, богати са на двете много важни съставки – протеин и растителни мазнини. Ала полепналата по тях в големи количества сол ги прави по-скоро вредни, отколкото полезни.

Пържените, солените и сладките храни (снек фуудс) – т.е. храните, които се консумират между основните яденета, нямат нищо общо със здравословната българска кухня. Филийката с олио и червен пипер или мед са тотално изместени от внасяните от чужбина различни видове чипсове, солети, торти, баклави, тулумбички, локум, кекс, кроасани, печени в микровълновата печка пуканки и още стотици други. В половината от тези храни количеството на солта е изключително голямо и само яденето на една опаковка от тях надхвърля неколкократно дневната нужда от сол. Що се отнася до солетите, солта допълнително е полепнал по тях като ситни кристалчета освен тази, която вече се намира в самите солети.
Консумирането на големи количества сол неминуемо води до увреждане на редица органи на човешкото тяло – стомах, бъбреци, сърце, атеросклерозата, състарява кожата и други. Вероятно малко хора знаят, че в 20 пръчки пържени и солени картофи с прибавени към тях 2 лъжици кетчуп се набавят 50% от дневните нужди от сол.

Затова при даването им на децата трябва да се проверява срокът им на годност и вкусовите им качества.

Би следвало да се знае, че сол ядем и от храни, които нямат вкуса на солта. Това са хлябът, замразените зеленчуци и сладките храни. Дори много от непреработените продукти като прясно месо, риба, яйца и мляко съдържат сол. Изследвания, проведени н Америка, показват, че консумирането на сол е 25 пъти повече от необходимото за човешкия организъм. А българинът дневно консумира сол от 5 до 10 пъти повече от необходимото! Консумацията на сол е толкова голяма, тъй като при сланината, месото, туршиите ние я използваме като консервант. По такъв начин солта става причина не само за страдания с едни от най-опасните болести, но и често съкращава продължителността на живота.
Друг вреден продукт, който консумираме ежедневно, е захарта. В големи количества уврежда най-важните органи на човешкото тяло, което неминуемо води до ранна смърт. От статистическите данни се вижда, че в първите 10 години на ХХ век хората са консумирали 5 пъти по-малко захар отколкото сега, като само 20% от захарта са получавали от консумиране на продукти от хранително-вкусовата промишленост. Днес Европа яде огромни количества захар, които никога преди това не е яла. Средният американец изяжда годишно 46 кг захар, а ние – българите – още повече, защото около 70% от този подсладител изяждаме под формата на кексове, торти, пасти, баклава, лимонови резенчета, вафли, кроасани, бонбони, бисквити и десетки други. Всички те са натъпкани с огромни количества захар. Захар има дори в кетчупа, консервираните супи и дресингите за салатите. Хранейки се с какви ли не вкуснотийки, хората непрекъснато поемат големи количества захар, без да съзнават това.
Известно е, че голямото количество захар е причина за заболявания на бъбреците, сърцето, черния дроб,може да причини диабет и пр. Захарта е особено опасна и за зъбите. Тя е дена от основните причини за разрушаването им, тъй като е отлично средство за развитие на бактерии, които унищожават емайла, а след това и зъбите.

Безалкохолните напитки, както вече споменах, са още един източник на големи количества захар. Лимонада, етър, цитронада, вносните кока-кола, пепси кола, севън ъп, фанта, швепс, различните портокалови, бананови, грейпфрутови, ябълкови, черешови, кайсиеви, прасковени и сливови сокове и още десетки други напитки съдържат повече захар отколкото хората получават чрез преработените храни. 

Всяка година средностатистическият американец изпива над 165 л подсладена със захар напитка. Към тях се включват безалкохолните негазирани напитки с ниско съдържание на СО2, които съдържат малък процент от плодови сокове от 1 до 10% и богати на захарно съдържание, консерванти, изкуствени оцветители и ароматизатори. 
За да се намали негативният ефект в човешкото тяло от бялата кристална захар, богатите страни използват нерафинираната захар. Необходимата на организма захар можем да получим още чрез млякото (тук тя е под формата на лактоза), плодовете (в тях тя се „подвизава” като фруктоза и глюкоза), а също и чрез медовите продукти.Тези захари са по-малко опасни за човешкия организъм, а освен това са в много по-малки количества.
Към родителите: Когато храните децата си, а естествено и себе си, задължително е да знаете:

• Пуканките, царевичните пръчици и всички подобни вкуснотии са здравословна храна, защото съдържат полезни въглехидрати. Но в тях на практика липсват витамини, тай като се разрушават при приготвянето, освен това те са силно осолени.

• Чипсът по калоричност е съпоставим с пържените картофи (приготвяни по новите технологии в заведенията за бързо хранене). В тях често се добавят вещества, повишаващи апетита, и ароматизатори, предизвикващи алергия. Съдържащото се в чипса вещество акриламид е включено в списъка на веществата, повишаващи риска от развитие на рак.
• Газираната вода не вреди на фигурата, в нея почти няма калории. Обаче въглеродният диоксид повишава апетита и дразни лигавицата на стомаха. А оцветителите и ароматизаторите могат да предизвикат алергия.

• В един хамбургер се съдържа почти половината дневна доза мазнини и холестерол. Освен това в тези сандвичи се добавят вещества, повишаващи апетита. В резултат на това вие изяждате повече от нормалното.

• Споменатите пържени картофи са много калорични: в 100 г се съдържат около 450 ккал, а това е една четвърт от цялата дневна норма. В тях има и особени видове мазнини, които повишават риска от развитие на рак и сърдечни заболявания.

• Сладките бонбони водят до активно отделяне на стомашен сок. Затова те са една от причините за възникване на гастрит. Освен това съдържащата се в тях захар разрушава зъбния емайл и предизвиква кариес. 

В бъдеще, за да бъде задоволено населението в света с храни, се разчита на генетично модифицираните храни.
Все още нито един специалист не може да отговори доколко безопасни са тези продукти. Те се появиха едва преди 10-15 години – в края на 80-те, а за да се направят дългосрочни изследвания и съответно резултати, са необходими поне 30-40 години. В това отношение обаче има обнадеждаващи факти.
Първо, вредата от генетично-модифицираните продукти не е доказана. Например в САЩ повече от 10 години ядат такива продукти и нямат намерение да се отказват от тях. 

Несъмнено, употребата на генетично изменени продукти в храната ни няма да ни направи мутанти. Потенциалната опасност по-скоро се крие в друго. Измененията в гените могат да провокират несрещани по-рано нарушения, които биха могли да се проявят след десетки години. 

Никой не може да даде пълна гаранция, че употребата на генетично модифицирани продукти няма да се отрази на децата ни след 5-10 години. 

Но нещата не свършват с това. Белтъчините, влизащи в състава на генетично модифицираните продукти, не са познати на нашия организъм и имунната ни система не знае как да реагира по отношение на тях. Никой от учените не може с увереност да каже дали това ще увреди имунитета, дали ще предизвика, или не алергични реакции.

Както вече казахме научни данни за въздействието на подобни продукти върху човека все още няма.
Механизмът за създаване на генетично модифицирани продукти е обикновен и прост с оглед на съвременните технологии.

В ДНК на растенията се вкарва чужд генетичен материал, в резултат на което се получава растение с нова разновидност. Вече са създадени зеленчуци, които са устойчиви на високите температури и суша.

Добавките към храната (витамини, минерали, продукти на билкова основа), които придобиха гражданственост под името хранителна добавка, са новата мания на хората. Бедата е, че потребителите се влияят от рекламите, промоциите на компаниите и от вкоренения стереотип на самолечение.

Хранителните добавки се предлагат като витамини, минерални соли, екстракти от билки, хапчета за отслабване и за подобряване на паметта, чайове против стрес, против рак, добавки за фитнес и проблеми с потентността, които не са минали изпитания и не са доказали лечебните си качества.  Следователно става въпрос за лекарства, които ще разболеят, вместо да лекуват. Това е модата в България през последните години. Тази нова мода носи на фармацевтите оборот от около 1,4 млрд. лв. годишно през 2004 г., по приблизителни данни на фармацевти и изследователски организации. Според изчисленията на Съюза на фармацевтите и Асоциацията на българските аптекари продажбата на добавки формира около 30% от оборота на аптеките. Засега няма никакви официални данни какъв е точният оборот на фирмите, които продават добавки чрез мрежи на „мултилевъл маркетинг”, чрез заявки по пощата, в собствени специализирани магазини и щандове като „Лечител” или по телефона в резултат на телевизионни реклами. Според различни експерти на пазара се продават около 1000-1500 вида продукти на растителна основа или с витамини и минерални соли, чийто състав също не е изследван.
През регистрационния режим на хранителните добавки се промушваха нови лекарства и на пазара се рекламираха всякакви илачи, които „калцират рак”, продукти за пет лева, с които можеха да се решат проблемите с импотентността, косопада, сърцето, нервите и бронхопневмонията наведнъж. Под етикета „хранителна добавка” се разпространяваха всевъзможни извлеци от билки, парченца и настойки, които имат по-голяма опасност да ни разболеят, отколкото да ни лекуват.

От началото на 2006 г., България трябваше да приеме европейските директиви за състава на добавките, а от 1 август в страната да престанат да се внасят и произвеждат добавки, върху чийто етикет не са посочени точният състав, начинът на употреба и ефектът от тях. Това нормативно беше уредено с наредба за добавките към Закона за храните, каквито се явяват тези продукти.
В нашата страна хранителните добавки могат да се разпространяват и произвеждат много лесно, само като се регистрират в районните инспекции по опазване и контрола на общественото здраве – РИОКОЗ. Всеки, който реши да разпространява добавки, попълва регистрационен лист и информира здравното министерство. В документацията задължително присъства етикет, върху който има състав, приложение, дозировка, вече и задължителните надписи, че продуктът не лекува. Ако комисията в РИОКОЗ одобри етикета, продуктът започва да се продава. Никой обаче не изследва състава на добавките, за да установи дали написаните на етикетите съставки отговарят на това, което се продава в шишенцето или блистера. Проверките на РИОКОЗ се заключават само до това дали написаното на етикета отговаря на допустимите дози на съставките, посочени в наредбата за хранителните добавки.

По думите на д-р Снежана Алтънкова, която отговаря за контрола върху добавките в Националния център за опазване и контрол на общественото здраве, досега са правени много малко лабораторни проучвания за състава на добавките?! Обикновено това става, след като се подаде сигнал, че в съответната добавка има недекларирани съставки или пък клиенти се оплачат. Затова напоследък откриха витамини и мултивитамини, в които няма витамини.
В Националния център няма регистър на разрешените за употреба добавки, няма данни за продуктите, на които е отказана регистрация, няма обща информация и за броя на плановите проверки и проверките по сигнали, тъй като всяка РИОКОЗ си има собствен план и данните не се съобщават. Знае се само, че миналата година на национално ниво са проверени две български фирми производители. Оказало се, че етикетите им отговарят на съдържанието.

В Европейския съюз от 2006 година съществува списък на разрешените съставки на добавките. 

В ЕС продажбите са регулирани с Директивата за хранителните добавки 2002/46/ЕС, която установява хармонизирани правила за етикетите на добавките и въвежда специфични правила за витамините и минералите, които влизат в състава на хранителните добавки. От 1 август 2006 г., влезе в сила Анекс ІІ към директивата, който съдържа списък на витамини или минерали, които могат да бъдат използвани в добавки. В т.нар. позитивен списък са включени 28 витамини и минерали, смятани за безопасни за здравето. От 1 август 2006 г., в магазините на ЕС на практика се забранява търговията с продукти, съдържащи съставки извън списъка. В списъка не присъстват около 200 витамина и минерали и това създаде опасения, че директивата на практика ще забрани близо 75% от наличните в търговската мрежа витамини и минерали. През юли 2006 г., Европейският съд в Люксембург се произнесе, като смекчи директивата, постановявайки, че забраната за витамини и минерали, изключени то „позитивния списък”, няма да се отнася за съставки, които обикновено се намират или консумират като част от храната, уточнява специализираното юридическо издание Lega Week.
От началото на годината Изпълнителната агенция по лекарствата (ИАЛ) спря няколко телевизионни клипа на добавки, в които се рекламираше, че те имат лечебни свойства, и наложи глоби до 5000 лв. на медиите, които публикуваха или излъчваха реклами. За съжаление самотната битка на ИАЛ не срещна особено разбиране – Съветът за електронни медии, който тя първоначално сезира за заблуждаваща реклама, обяви, че няма законови механизми да спре клиповете.

Ерата на добавките отшумява, защото се замества с новото направление в науката за храненето – функционалните храни. На базата на една естествена храна се влагат минерални вещества, витамини. В състава на естествения продукт те се усвояват много по-добре. Това означава да се произвеждат обогатени, усилени храни. По принцип киселото мляко е идеалният продукт, на базата на който могат да се влагат допълнително есенциални нутриенти, допълнителни хранителни добавки.
От написаното по-горе се вижда, че хората дават милиони левове годишно за хранителни добавки, които не само че не лекуват, но могат да причинят нови заболявания. Затова страната чрез своите институции трябва решително да се намеси.

Друга голяма опасност за здравето на хората е внасянето на токсични храни, които не само увреждат здравето, но могат да предизвикат тежки заболявания и доведат до смъртни случаи.

Хиляди тонове токсични фъстъци са внесени (през 2006 г.) от Судан и разпредели из потребителската мрежа. При проведените изследвания от компетентните власти е било установено, че нивото на афлатоксините е над 10 пъти над допустимата граница. Въпреки предписанията, по-голямата част са изядени. Афлатоксините са нисши гъби, които са 1500 пъти по-отровни от утвърдените химически препарати. При разпада им в стомаха се образуват левкотоксини, които причиняват рак на черния дроб или цироза.
Съгласно ЕС, за да бъде защитено здравето ни, ние трябва да забравим вкуса на турските фъстъци, палмовото масло, кърито и други продукти, като освен това България се задължава да спазва стриктно стандартите за внос и износ на храни. За потенциално (раково) опасни ЕК определя фъстъците, шам фъстъците и продуктите, получени от тях, с произход Иран, Китай, Египет и Турция. Затова вносът лешници, изсушени и пресни смокини от южната ни съседка ще бъде ограничен. Причината за това е, че те съдържат нисши плесени (афлатоксини). Те предизвикват рак на черния дроб, на стомаха, дебелото черво и т.н.
Бразилия пък ще бъде ограничена в доставката на евтини цели орехи за родните пазари. Други храни, чийто внос ще бъде ограничен и строго контролиран, са широко ползваните у нас лют червен и черен пипер, къри и куркума. Затова проверявайте етикетите и ако са от тези страни, не ги купувайте!
Инерцията на бързо навлизащото на родния пазар палмово олио ще бъде спряна, защото се налага строг контрол върху количествата му, доставяне у нас.

България е страна с много по-интелигентно и образовано население от редица водещи и богати страни в Европа и света. Затова е срамно, че сме се оставили да бъдем лъгани от тях.

С какво можем да си обясним тогава, че страната ни е позволила да се рекламират над 10 вносни лекарства и хранителни добавки, с които, без да се намали консумацията на храна, обещават отслабване от 6 до 12 кг за един месец, при положение че и децата знаят, че даден индивид може да отслабне само при условие, че изразходва повече калории, отколкото консумира. И вместо тези добре опаковани боклуци (някои от които преди години в САЩ се оказаха канцерогенни), да си изгради ниско калорична диета. Сега се рекламират над 15 такива фалшиви „лекарства” за отслабване. Редно е държавните институции да се намесят и спрат такива добавки, които може да причиняват рак или други заболявания на тези, които ги ползват.
България е известна по света главно с 4 неща: киселото мляко, розовото масло, компютъра на Джон Атанасов и красивите жени. Оказа се обаче, че киселото мляко, което консумираме, не е с българска закваска. Ние, които продаваме нашата технология, нашата млечно-кисела бактерия „лактобацилус Булгарикус” (кръстена на България) в Япония (25 млн. японци всяка сутрин закусват с българско кисело мляко) и Корея, точно ние консумираме киселото мляко със закваска от Дания и Франция, а напоследък и от Германия. Вероятно малко хора знаят, че нашата страна е единствената в света, в която лактобацилусът запазва естествения си вид, без да мутира, както е в други страни. Затова българинът трябва да консумира българското кисело мляко, а не „йогурт”. Причината за намаляването на лактобацилус булгарикус (която е с най-силно изразено лечебно действие), е че тя по-бързо вкиселява млякото и затова не може да се съхранява дълго време. Затова „Данон” и някои наши производители на кисело мляко са увеличили броя на стрептококус термотфилис и освен това добавят стабилизатори – мляко на прах, желатин и видоизменена скорбяла. Поради тази причина те могат да бъдат съхранени дори и два месеца, без да отделят дори 1 лъжица цвик (жълтата течност).
Заключението е: яжте българско кисело мляко, произведено по българска технология и българска закуска, защото те са полезни за здравето.

ФАЛШИВИТЕ ЛЕКАРСТВА
Според експерти на ООН всяко десето лекарство в света е фалшиво. Според техни данни от фалшиви лекарства годишно умират над 200000 човека.
Пак според данни на вътрешните пазари на редица държави фалшивите медикаменти са от 25 до 50%.

Лекарства-ментета, опасни за живота и за здравето на потребителите, продължават да наводняват пазарите в развиващите се страни. Такова предупреждение отправя Международният съвет по контрол за наркотици при ООН.
„Пазарът на фалшиви лекарства създава сериозна опасност за здравето на хората, като им предлага неефикасни, некачествени и дори смъртно опасни препарати, лишени от инструкции за прием” – се казва в доклада на Международния комитет по контрол на наркотиците.

Авторите на документа са обезпокоени и от рязкото увеличаване на злоупотребата с лекарства, предписвани с рецепти. Техният нелегален оборот в близко време може да превиши оборота на традиционните наркотици – хероин, кокаин и екстази. В момента страните от Евросъюза препаратите, предписвани с рецепти, отстъпват по популярност сред наркоманите само на марихуаната. 

В същото време някои силно действащи лекарствени средства, употребявани като наркотици, са свързани с по-сериозен риск при предозиране в сравнение със забранените наркотици. Нека припомним, че именно заради предозиране с предписани психотропни и успокоителни илачи преди време почина сексбомбата Ан Никол Смит. В дома й тогава бяха намерени рецепти от различни доктори, а комбинацията от медикаментите се оказа смъртоносна.
През тази година бяха иззети цели партиди от лекарството тертензиф, което се предписва на хипертониците. Други открити фалшифицирани лекарства са: Каринфар, Мезимфорт, Но-шпа, Сумумед, Тавежил и други.
Това е само началото, твърдят медици. Не трябва да изключваме факта, че заради хаоса, който цари в здравната система, и донякъде в аптеките, фалшивите лекарства ще продължат да се появяват на пазара.

Освен фалшивите лекарства, които понякога са смъртоносни, често пъти причина за опасни заболявания и настъпването на смърт са и неправилно продадени лекарства от някои етикетни аптекари.
За да не попаднете на фалшиви лекарства, трябва да проверявате дали са утвърдени от Комисията по лекарствата и харните и с кой протокол. Държавата от своя страна трябва да забрани лекарствата с недоказан произход.
Около 10% от лекарствата в аптечната мрежа се оказват фалшиви. Една част от тях са произведени в България, а друга – в чужбина.

Има списък на такива лекарства, които съответно се изземват от аптечната мрежа.

Отровни могат да се окажат както евтините, така и много скъпите лекарства. Най-често това са антибиотици, антихистаминови и обезболяващи средства. 
Действието на фалшивите лекарства води до възникването на една опасна болест, наречена болест на фалшивото лекарство. Най-често тя се проявява неочаквано. Например вместо да намалее, кръвното налягане рязко се повишава и се получава инфаркт или инсулт или вместо намаляване на спазмите, асматикът буквално се задушава и умира.

Някои недобросъвестни производители намаляват в таблетките основното вещество или въобще не го слагат. Има случи, когато вместо лечебно вещество в „лекарството” се слага обикновена глина, брашно, глюкоза, нишесте, сапун, желатин и какво ли не. При такъв прием лечението се задълбочава, симптомите се влошават, не е изключена и опасност за живота на човека. Особено се откроява смяната на сроковете на годност, а това намалява неговата активност и ефикасност. Още по-зле става, ако от дълго стоене лекарството придобива нови „отровни свойства”.
В Европа отравянията с лекарства заемат 60% от общия брой отравяния. 

Непременно трябва да се четат инструкциите за това колко дълго можете да приемате съответното лекарство, защото това също може да бъде причина за отравяне. Противовъзпалителните и понижаващи температурата препарати се пият не повече от 3 дни, защото няма смисъл да се приемат по-дълго. Ако те не помагат, значи причината за заболяването трябва да се търси другаде и лечението да се промени. 
Още античните лекари казвали, че лекарството се различава от отровата само по дозата. Всяко лекарство може да се превърне в отрова, ако не се приема в предписаната доза или в съчетание с други препарати. При приготвяне на лекарството се взема предвид неговата денонощна доза – количеството препарат, което организмът може да преработи за едно денонощие. То се дели на няколко приема, в зависимост от това колко бързо се усвоява от организма. Смята се, че една лечебна доза не може да предизвика отравяне. Дори три дози не могат да отровят човек. Но е малко опасно да се приемат 4 таблетки наведнъж, при условие че са предписани за 4 приема. Пак няма да има отравяне, но човек ще се почувства, меко казано, дискомфортно.
Неприятностите възникват, когато човек приеме 10 пъти по-голяма доза. А това често се случва, само защото не си е направил труда да прочете инструкциите или пък от желание да постигне бързо желаният ефект. 

За да се намалят до минимум опасностите от негативни резултати при употребата на лекарствата е необходимо:

- на първо място, обсъждайте с лекаря възможните немедикаментозни начини за лечение на вашето заболяване.
- поинтересувайте се има ли даденото лекарство противопоказания или странични ефекти, по-опасни от вашето заболяване.

- не трябва изцяло да се вярва на медийната реклама. Много често в нея не се споменават страничните ефекти на препарата, а прекалено много се хвали неговата ефикасност.

- не е желателно само от любов към новото да се хващате без особена необходимост за лекарствените новости. Преди да попаднат на аптечните рафтове, новите препарати се изпробват на сравнително малко хора. Опасните странични ефекти или вредното за здравето на пациента взаимодействие на препарата с други лекарствени средства стават напълно ясни едва когато се натрупа достатъчен опит при използването на новото лекарство. Фармацевтите определят за това срок от 5 години.

- трябва да се внимава с комбинираните препарати. Те винаги са по-опасни, отколкото алтернативните еднокомпонентни. 

Добавки към храната – изкуствените подсладители, консерванти, оцветители, ароматизатори и т.н.:
Захаринът
Основен проблем при безалкохолните напитки е, че съдържат голямо количество захар. В една водна чаша (250 г) от тази напитка се съдържат близо 100 калории. Пиенето им, естествено, води до напълняване, а освен това тези калории спадат към т.нар. „празни калории”. Празни са, защото в тях няма полезните витамини, минерални соли, протеини и др. Това е накарало специалистите по хранене още преди две столетия да търсят заместители на захарта. Такъв е бил синтезиран през 1879 г., а се използва за търговски цели от началото на 1900 г. Считан бил за велико откритие, особено за диабетиците, тъй като те имат непоносимост към захарта. Захаринът още е известен като натриев захарин. В началото на 80-те години на ХХ век той бе подложен на сериозна проверка. Лабораторните изследвания, спонсорирани от канадското правителство, при опити с животни са установили, че захаринът причинява рак на пикочния мехур. Последните изследвания на безалкохолни напитки у нас показаха, че те съдържат над 5 пъти повече захарин от допустимата норма. Изводът е, че всекидневната му употреба ще има подобен ефект при хората. Има особено висок риск за децата, чиито майки са използвали захарин много години преди тяхното зачеване и раждане.
Проведените изследвания в Америка са показали, че през 1970 г., близо 75% от ниско калоричните напитки са били подсладени със захарин. Трябва да се знае, че химически подсладители има също и в дъвките без захар, пастите за зъби, разтворите за плакнене на устната кухина и зъбите и диетичните десерти. Странното е, че въпреки предупреждението върху етикета на кутийката, че захаринът съдържа субстанция, опасна за здравето на хората, те продължават да го пият. Един от основните проблеми при захарина според специалистите е, че с неговото използване желанието за консумиране на бяла захар не намалява, а напротив – увеличава се.
Като консервант при повечето безалкохолни напитки, виното и бирата се използва натриевият бензоат. Той предизвиква подуване на стомаха, газове и печи на нормалното храносмилане.

Не е безобиден и друг подсладител – цикламит. Той е забранен още през 1970 г., защото причинявал малформации у новородените от майки, които дълго са го използвали. А при опитни животни водел до рак на пикочния мехур.

Синтетичният женски хормон DES, добавян в храната на животни за угояване, също беше забранен. Причината – след като известна част от него се натрупва в месото, оттам попада в човешкото тяло. Под забрана са и оцветителите RED №2 и 4. Тяхната употреба също води до малформации.

Синтетичните добавки

Синтетичните добавки в храните, които консумираме, водят началото си от 1850 г. Първите оцветители били силно токсични и първоначално са използвани за получаване на ярки цветове на бонбоните, за да бъдат атрактивни за децата. Днес в хранителната промишленост и на пазара се използват да 3000 добавки. При изобретяването им в научните лаборатории много от тях са били разрешени за използване като безопасни. След като нанесли сериозни поражения, е било установено, че са опасни за здравето и биват забранени. Затова сега хората се отнасят с голямо подозрение към всички добавки и все повече се стремят към консумация на храни в техния естествен вид.

В интерес на истината трябва да отбележим, че има и безопасни добавки. Такива са естествените субстанции като меласата от захарно цвекло, която се използва за оцветител, или желатинът, добиван от костите на животните.

Има обаче естествени добавки, които също се смятат за вредни. Кофеинът води до повишаване на кръвното налягане и до възбуждане, вследствие на което в по-големи количества причинява безсъние и хиперактивност при децата. Затова на тях не се препоръчва пиене на кока и пепси кола.
Тъй като не всички хора могат да си позволят диети само от пресни хранителни продукти всеки ден, добавките ще продължават да се използват като съставка в храните, които човечеството консумира. Така че за консумирането им се явява като едно необходимо зло.
Консерванти

Известна е например опасността от консервирането на месо със синтетичните добавки натриев нитрат и натриев нитрит. Използвани при производството на кренвирши, салами, бекон, шунка, луканка и някои технологии за консервиране на риба, те забавят развалянето на месото и възпрепятстват развитието на смъртоносна бактерия,причиняваща ботулизъм. Тези химически съединения се използват още за намазване на месото, за да запази по-дълго време естествения си свеж червен цвят и миризма. Бедата е, че попаднат ли в стомаха, се превръщат в нитрозамин – субстанция, която при лабораторни опити с животни причинява рак. Към много опасните консерванти се отнасят бутилат хидрокситолиен и бутилът хидроксианизол. Тези две субстанции се използват за предпазване от гранясване на олиото в продукти, съдържащи мазнини като картофените и царевичните чипсове и салатното олио. Използват се също за поддържане на свежестта и да се удължи времето за съхранението на кексове, дъвки, бонбони и продукти от брашно. 
Ароматизатори, оцветители, стабилизатори, емулгатори

Другата роля на синтетичните добавки е чрез тях да се добави цвят, приятен мирис, стабилизиране за по-дълго време и подобряване на текстурата. Досега са създадени близо 2000 химически съединения за придаване на приятна миризма. Установено е, че някои от тях превъзбуждат децата, а в други случаи в концентрирана форма могат да предизвикат конвулсии и смърт. За сгъстяване на детските храни често се използва модифицирана (изменена) скорбяла. Поради химическия си състав обаче тя е вредна за здравето на децата.
Друга опасна добавка, която също масово се използва е ВVО (броминово-зеленчуково олио). Това е емулгатор, който се използва при цитрусовите напитки, за да ги предпазва от утаяването и разделянето на водата от концентрата. Тази добавка оставя остатъчни вещества, които са отровни и се натрупват във вътрешностите на човешкото тяло. Затова не давайте на децата от тези напитки, а пригответе сами такъв сок!
Не по-малко опасна е добавката MSG (мононитратен глутаминат) заради това, че увеличава естествената миризма на морските храни и соевите продукти. Преди много години той е бил използван в ориенталските страни, но в Европа и Америка е използван едва в началото на 1900 г. MSG се използва във фабрично приготвените супи, сосове и подправките и освен това може да придава на ястията вкус на телешко и пилешко. Тази добавка е известна като „синдром на китайските ресторанти” и причинява главоболие, комбинирано с губене на равновесие и болки в гръдния кош, врата, ръцете. При възрастните тези симптоми изчезват след 1-2 часа, но по-късно при опити с животни било установено, че унищожава мозъчни клетки.
Освен тези добавки, в целите зеленчуци и плодове широко се използват синтетични химически съединения като газове, бои, восък с цел придаване на по-атрактивен вид и за по-дългото им съхранение. Не е тайна, че с цел по-продължителното съхранение доматите, чушките и плодовете се напръскат с етиленов газ. Твърдите и зелени домати също се пръскат, за да могат да се транспортират на дълги разстояния. Като се изложат на слънце, те добиват оранжев цвят, но никога не могат да придобият цвета на българските домати и изглеждат като найлонови. Същото се отнася и за неузрелите портокали във Флорида. На тях им се придава приятен жълт цвят с помощта на оцветителя RED №2, за който по-късно е установено, че е опасен за здравето на хората. Восъчните покрития (също са опасни) се използват при много плодове и зеленчуци, като им придават лъскав и свеж вид. Лошото при тези покрития е, че при миене не може да се премахнат и затова обвивката трябва да се обели, тъй като може да се окаже вредна за здравето. Такава е таниновата киселина, която се съдържа в чая, кафето и в обвивките на ябълките. Тя предизвиква при някои индивиди разстройство в храносмилателната система, а в големи количества дори гастрит (при по-чувствителните). Затова ябълките трябва да се белят преди консумирането им. 
В последно време всички сме разтревожени от съобщенията за диоксин, за подсладители и оцветители на безалкохолни напитки и храни, които са опасни за здравето. Ето защо още веднъж ни се иска да ви напомним, че е необходимо да се четат етикетите. Между информацията, която вече сме свикнали да търсим – кога е произведен продуктът и докога е годността му, трябва да намираме и другите полезни данни.
В много от развитите западни страни е забранено използването на повече от 30 емулгатора, но те все още се използват у нас или се внасят с редица храни. Означени са на опаковката със съответната цифра.

Ето най-опасните консерванти и емулгатори, които много често влизат в състава на продукти в нашата търговска мрежа:

- вещества, за които се подозира, че предизвикват злокачествени (ракови) промени в клетките: Е103, Е105, Е121, Е123, Е125, Е126, Е130, Е131, Е142, Е152, Е210, Е211, Е213-217, Е249, Е330, Е477.
- заболявания на жлъчката и храносмилателната система се предизвикват от честата употреба на Е221-226, Е320-322, Е338-341, Е407, Е450, Е461-466.

- болести по жлъчния мехур, черния дроб и бъбреците могат да се провокират от употребата на Е171-173, Е320-322.

- силно алергизиращи вещества са Е230-232, Е239, Е311-313.

Всички те влизат в състава на маргарините, на пушените сирена, колбасите и месните произведения.
Когато купувате, четете етикетите и си отваряйте очите, за да се предпазите от сериозни заболявания.
Според неофициалната статистика всеки трети българин се разболява от лекарства.

Преди повече от 100 г., руският лекар Евгени Аркин за първи път обърнал внимание на това, че т.нар. лекарствени обриви са твърде сложна и понякога опасна за живота лекарствена болест. Разбира се, никой по онова време не обърнал внимание на това твърдение. Още повече, че всички лекарства тогава са се смятали за животоспасяващи. 
Чак след 100 г., този проблем става предмет на обсъждане на световен конгрес на учените-терапевти. За първи път бил прочетен доклад, в който се твърдяло, че неблагоприятното действие на лекарствата е комплекс от лекарствени синдроми или сложно заболяване, което трябва да се изучава по същите критерии, както и всяко друго, включително етиологията, епидемиологията, патогенезата, патологичната анатомия, клиниката в съчетание с останалите болести. По това време в България не се обсъжда проблемът, макар че се прокрадват първите съмнения от ползата на лекарствата. Съмненията за неблагоприятната реакция на организма след приемането на определени лекарствени препарати дори не били подложени на обсъждане. 
Затова по-късно цели поколения практикуващи лекари нищо не знаят за това. Обикновено неблагоприятните реакции на организма след приема на лекарствени препарати не се възприемат като усложнения при лечението. Затова, заедно с липсата на информация за това кога и колко често се появяват такива усложнения, се формира и неправилното отношение към лекарствената терапия. Тоест, игнорира се самият проблем. Още повече, че в България липсва точна статистика за неблагоприятната реакция на болните към лекарствата.
През 1929 г. нобеловият лауреат Флеминг открива антибиотика пеницилин. През 1942 г., учени от Оксфордския университет успяха да го синтезират в чист вид, годен за използване във вид на хапчета или инжекции.
За своето откритие д-р Флеминг става почетен гражданин на 143 града и нобелов лауреат. Тогава светът си отдъхна, тъй като смяташе, че е сложен край на всички инфекциозни заболявания. До известна степен за някои заболявания това се потвърди, но много скоро се появиха микроби, които станаха резистентни на пеницилина. Започна жестока битка между антибиотиците и причинителите на много заболявания, която продължава и до сега. За беда антибиотиците унищожават не само вредните причинители на болестите, но и полезната микрофлора в стомаха, увреждайки и редица органи. Има още една причина за все по-слабото действие на антибиотиците и това е добавянето им към храната на птици и животни, чието месо ние по-късно консумираме. Така впоследствие определени антибиотици стават неефективни при лечението на някои болести. 
Третата беда е, че вредните последици при някои синтетични лекарства се проявяват чак след 10-12 години. Едва тогава става ясно, че вместо да излекуват, те са причинили смъртта на хиляди хора. Пресен е примерът със световно известната американска фармацевтична компания „Мъркс”. Лекарството за сърдечни и ставни заболявания Байлокс, произвеждано от нея и използвано над 15 години, вместо да излекува, е причинило смъртта на стотици хиляди хора. Установено е, че продължителното му приемане причинява инфаркт. През август тази година вдовица осъди компанията да й изплати 200 милиона долара обезщетение за смъртта на съпруга й. Такъв иск са предявили хиляди хора и сега „Мъркс” е пред фалит.
Други такива препарати са – „сулфаниламиден еликсир”, сънотворен препарат талидомид, аерозол изопротеренелол, за понижаване на холестерина MER-29, препарата диетилстилбестрол, за изхемична болест на сърцето флекаинид, етмозин, препарат за отслабване фенфен (Fen-Pfen), заместител на аспирин виокс или още рофекокосиб, виолокс, прозак (флуоксетин и продеп).
ДОБАВЪЧНИ ВЕЩЕСТВА
В Германия са разрешени 200 добавъчни вещества, като всички са преминали предварително редица процедури, преди да бъдат одобрени. Наред с тях обаче се употребяват още хиляди други добавъчни вещества,  които ежедневно се влагат с тонове в произвежданите храни, при това съвършено легално. Затова спомага един трик, който се прилага на основата на чл.17 от Закона за хранителните стоки: тези вещества са обявени обаче като „недобавъчни вещества”. Така те не подлежат нито на изпробване, нито на одобрение от компетентните органи. На практика обаче, тези „недобавъчни вещества” представляват около 90% от всички влагани понастоящем добавъчни вещества. Към тях спадат техническите „помощни” вещества като набухвателите, обезпенителите, избелващите вещества, ензимите, екстрактните вещества и др. Поради това, че тези вещества нямат значение за готовия продукт, според законодателя, те не е задължително да бъдат декларирани чрез отбелязването им върху етикетите. С други думи – не всичко, което е вложено в хранителните продукти и е опасно за здравето, е обявено върху техните опаковки.
Добавъчното вещество стабилизатор, което съвсем добросъвестно е отбелязано върху етикета на дадена стока, на практика представлява алуминиеви сулфати (Е520). Алуминиевите соли обаче се получават от алуминиеви отпадъци и с тяхното консумиране нерядко се свързва болестта на Алцхаймер. Алуминиевите сулфати се съдържат и в някои дезодоранти като противоизпотяващо средство. Те се използват още в текстилната и кожарската промишленост като средство за байцване.

Добавъчното вещество усилвател на вкуса е добре звучащо наименование, този път на инозиновата киселина, на натриевите и калиевите инозати. Действително те възбуждат апетита, но едновременно с това се превръщат в човешкия организъм на пикочна киселина, която води до подагра.
Добавъчното вещество консервант може да се срещне върху всети втори етикет на хранителна стока. Всъщност това е другото има на натриевия ортофенилфенолат (Е232), който спомага за увеличаване трайността на много хранителни стоки. Дадено на плъхове, това добавъчно вещество е довело до рак на пикочния мехур и заболявания на бъбреците.

Добавъчното вещество набухвател (Е920) е цистеин, който се използва за приготвяне на тесто за кейкове и други произведения на сладкарската промишленост. Цистеинът се добива от свинска четина и човешки коси, сварени предварително в сярна киселина. Това въобще не звучи апетитно!

Добавъчното вещество аромати се среща почти във всеки хранителен продукт, който напуска халетата на хранително-вкусовата промишленост. Единствената причина затова е, че без него по-голямата част от някои храни биха били съвършено негодни за консумация.

Отвратителното при производството на аромати, на „помощни” и „пълнежни” вещества настъпи преди десетина години, когато заводите от хранително-вкусовата промишленост трябваше да извозват за собствена сметка своите отпадъци – пилешки глави, свински опашки, рибени кости, гнили и зелени плодове, обелки от сирене и утайка от филтрирани отпадни води. Оттогава те не говорят вече за отпадъци, а за „полезни вещества”, които се превръщат в „помощни средства”, „пълнежни вещества”, и „ароматизатори”... Тези пълнежни средства, с помощта на аромати, влизат в състава на доста от познатите на пазара салами, топени сирена, плодови десерти и др. Изглежда ще се окаже вярно, че саламът е божествена храна, защото само Бог знае какво има в него.
На японски хранителни дизайнери се е удало да получат шницели само от утайка на филтрирани отпадни води и аромати.

Подвеждаща е и разликата между т.нар естествени и изкуствени ароматни вещества. Естествено, консуматорът ще предпочете консумираната от него стока да съдържа естествени ароматни вещества. По ирония на съдбата обаче естествените ароматизатори е се произвеждат от техните естествени натурални първоизточници. Така например, ароматът на зрели малини се получава от кедрово масло, на праскови, кокосови орехи и бадеми – от мицелни гъби, на ябълки – от фузелово масло, етилов ацетат и тагетово масло, а на ягоди – от талаш, алкохол и вода. Какво е естественото на тези „естествени ароматизатори”?

Триковете на производителите не свършват до тук. Те наемат психофизици, за да изследват нервите на вкуса и да проследят изпитаните чувства при консумацията на отделни продукти. На основата на направените наблюдения концерните от хранително-вкусовата промишленост оптимизират например хрускането на чипса, на топенето на шоколада върху езика, като го превръщат във върховно усещане, което по нервен път се предава на мозъка.
Всички тези консерванти, оцветители, набухватели, подсладители, ароматизатори представляват перфектна манипулация, за да се извлекат все повече пари от потребителите, независимо от вероятността за болестотворни последствия за човешкото здраве. Изглежда, че нарастващите случаи на алергични и други заболявания, причинени от консумацията на определени храни, са резултат от тези изкуствени (разболяващи) храни.

ЗАКЛЮЧЕНИЕ
За да се спасим от тези храни, които ни разболяват, изходът е само един: да консумираме български естествени храни от групата на лечебните, защото в тях няма отровни добавъчни вещества. А това е сигурен начин да се предпазим от заболявания вследствие на хранене с вреди храни. 

